
Soborul Sfinţilor 70 de apostoli 


(4 ianuarie) 


Aceşti 70 de apostoli au fost aleşi de Domnul şi trimişi câte doi, înaintea Sa, în 
toate cetățile şi locurile unde avea să meargă EI, zicându-le: „Secerişul este mult, 
dar lucrătorii sunt puţini; rugaţi deci pe Domnul secerişului să scoată lucrători la 
secerişul Său” (Luca 10, 2). În capitolul al 10-lea din Evanghelia sa, Sfântul Luca 
istoriseşte cum au fost trimişi Apostolii să vestească pe Hristos. Toţi aceşti ucenici 
ai Domnului s-au ostenit fiecare în felul său, să smulgă pe oameni de la idoli, 
întorcându-i la cuvântul lui Hristos şi s-au mutat către Domnul, îndurând chinuri şi 
prigoniri precum se arată la pomenirea fiecăruia din ei. Drept aceea, Biserica 
Ortodoxă îi cinsteşte cu imne ca acesta: "Ceata ucenicilor lui Hristos, celor 
şaptezeci, să o lăudăm dumnezeieşte credincioşii şi să o prăznuim. Că printr-înşii, 

toți ne-am învăţat a cinsti Treimea cea nedespărțită, că sunt luminătorii dumne- 
zeieştii credinţe." Dumnezeului nostru, slavă ! 

Evanghelia şi Apostolul zilei 


1. Iar după acestea, Domnul a ales alţi şaptezeci (şi doi) şi i-a trimis câte doi 
înaintea feţei Sale, în fiecare cetate şi loc, unde Însuşi avea să vină. 

2. Şi zicea către ei: Secerişul este mult, dar lucrătorii sunt puţini; rugaţi deci pe 
Domnul secerişului, ca să scoată lucrători la secerişul Său. 

3. Mergeţi; iată, Eu vă trimit ca pe nişte miei în mijlocul lupilor. 

4. Nu purtaţi pungă, nici traistă, nici încălțăminte; şi pe nimeni Să nu Salutaţi pe 
cale. 

5. Iar în orice casă veţi intra, întâi ziceţi: Pace casei acesteia. 

6. Și de va fi acolo un fiu al păcii, pacea voastră se va odihni peste el, iar de nu, 
se va întoarce la voi. 

7. Și în această casă rămâneţi, mâncând şi bând cele ce vă vor da, căci vrednic 
este lucrătorul de plata sa. Nu vă mutaţi din casă în casă. 

8. Şi în orice cetate veţi intra şi vă vor primi, mâncaţi cele ce vă vor pune înainte. 
9. Și vindecaţi pe bolnavii din ea şi ziceţi-le: S-a apropiat de voi împărăţia lui 
Dumnezeu. 

10. Și în orice cetate veţi intra şi nu vă vor primi, ieşind în pieţele ei, ziceţi: 

11. Şi praful care s-a lipit de picioarele noastre din cetatea noastră vi-l scuturăm 
vouă. Dar aceasta să ştiţi, că s-a apropiat împărăţia lui Dumnezeu. 

12. Zic vouă: Că mai uşor va fi Sodomei în ziua aceea, decât cetăţii aceleia. 

13. Vai ţie, Horazine! Vai ţie, Betsaido! Căci dacă în Tir şi în Sidon s-ar fi făcut 
minunile care s-au făcut la voi, de mult s-ar fi pocăit, stând în sac şi în cenuşă. 
14. Dar Tirului şi Sidonului mai uşor le va fi la judecată, decât vouă. 

15. Şi tu, Capernaume, nu ai fost înălțat, oare, până la cer? Până la iad vei fi 
coborât! 


Apostol 

9. Căci mi se pare că Dumnezeu, pe noi, apostolii, ne-a arătat ca pe cei din urmă 
oameni, ca pe nişte osândiţi la moarte, fiindcă ne-am făcut privelişte lumii şi 
îngerilor şi oamenilor. 

10. Noi Suntem nebuni pentru Hristos; voi însă înţelepţi întru Hristos. Noi 
suntem slabi; voi însă sunteţi tari. Voi sunteţi întru Slavă, iar noi Suntem întru 
necinste! 

11. Până în ceasul de acum flămânzim şi însetăm; Suntem goi şi suntem pălmuiţi 
şi pribegim, 

12. Și ne ostenim, lucrând cu mâinile noastre. Ocărâţi fiind, binecuvântăm. 
Prigoniți fiind, răbdăm. 

13. Huliţi fiind, ne rugăm. Am ajuns ca gunoiul lumii, ca măturătura tuturor, 
până astăzi. 

14. Nu ca Să vă ruşinez vă scriu acestea, ci ca să vă dojenesc, ca pe nişte copii ai 
mei iubiţi. 

15. Căci de aţi avea zeci de mii de învăţători în Hristos, totuşi nu aveţi mulți 
părinţi. Căci eu v-am născut prin Evanghelie în lisus Hristos. 

16. Deci, vă rog, să-mi fiţi mie următori, precum şi eu lui Hristos. 

În această lună (ianuarie), ziua a patra - Înainte prăznuirea Botezului 
Domnului şi soborul Sfinţilor celor şaptezeci de apostoli (Minei) 


La Vecernie 


La Doamne strigat-am..., Stihirile pe 6 ale apostolilor 3, şi ale cuviosului 3. 
Stihirile apostolilor, glas 4: 
Podobie: Dat-ai semn... 


Pe Cleopa şi pe Andronic, pe Siluan şi pe Agav, pe Anania şi pe Filip, pe Prohor şi 
pe Nicanor, pe Ruf şi pe Sosten, pe Lin şi pe Stahie, pe Ştefan, pe Timon şi pe 
Erman, pe Flegonta şi pe Marco, pe Luca, pe Sosipatru, pe Fason şi pe Cae, pe 
Tihic şi pe Filimon, cu cântări sfinţite, să-i fericim noi credincioşii. 


Narcis şi Trofim, Kesar, Zina şi Aristarh, Marco, Sila şi Cae, Ermi şi Asincrit, 
Apolos şi Chifa, Clement şi lust, Quart, Erast şi Luca, Onisifor, Carp şi Evod, 
Matia şi lacov, Urvano şi Aristobul, Tihic şi Aristarh, după vrednicie să se cin- 
stească. 


Pud şi Irodion, pe Arteman şi pe Filolog, Olimpan şi Rodion, Apelli şi pe Amplia, 
Patrovan şi Tit, Tertie şi Tadeu, pe Epeneton cel minunat, pe Ahaic, pe Aquila, pe 
Luchie şi pe Varnava, pe Furtunat, şi pe Apolo pururea pomenitul, pe Crisc şi pe 
Marco, să-i cinstim, pe propovăduitorii lui Dumnezeu. 

Alte Stihiri ale cuviosului părintelui nostru Teoctist egumenul, cel din Cucumia 
Siciliei , glas 2: 


Podobie: Când de pe lemn, mort Te-ai pogorât, cel din Arimateea pe Tine, viaţa 
tuturor, cu smirnă şi cu giulgiu Te-a înfăşurat, Hristoase şi cu dragoste s-a în- 
demnat a săruta, cu inima şi cu buzele, trupul Tău cel nestricat. Însă fiind cuprins 
de frică, se bucura strigând către Tine: Slavă smereniei Tale, iubitorule de oameni! 


Când ţi s-a rănit sufletul de dumnezeiasca dragoste, prea fericite, cu bucurie ai luat 
asupră-ţi Crucea ta, şi ai urmat lui Hristos, şi omorându-ţi cugetul trupului, cu 
înfrânarea, ai primit lucrarea Duhului cea vie, ca să risipeşti viforul bolilor, cu căl- 
dura rugăciunilor celor bine primite. Pentru care cu un glas te fericim. 


Când ţi-ai curăţit părinte ochiul sufletului, cu rugăciuni neîncetate, lăcaş te-ai făcut 
Dumnezeirii, celei în Trei străluciri. Şi primind ungerea preoţiei cea dumnezeiască 
şi sfântă, ai intrat înlăuntru celor neumblate, jertfind pe Cel ce S-a jertfit pentru 
tine, prin pogorârea Sa cea negrăită. 


Arătându-te cu nerăutatea minţii, blând şi răbdător de cele rele, părinte Teoctiste, ai 
moştenit deplin cu adevărat pământul celor blânzi. Şi prin împărtăşire îndumne- 
zeindu-te, te îndestulezi de desfătare şi de veselie, şi de bucurie adevărată. Unde nu 
înceta a pomeni pe cei ce te cinstesc curat, şi săvârşesc a ta dumnezeiască ador- 
mire. 


Slavă..., Și acum..., glas 3 
Strălucit a fost praznicul cel ce a trecut, slăvită este şi ziua de acum. Întru acela 
magii s-au închinat Mântuitorului, iar întru aceasta pe Stăpânul sluga cea mărită L- 
a botezat. Acolo păstorii fluierând L-au văzut şi s-au minunat; iar aici glasul Părin- 
telui, pe Fiul Unul-Născut l-a propovăduit. 

La Stihoavnă 
Stihirile, glas 8: 


Podobie: Mucenicii Tăi Doamne... 


Foc nesuferit fiind Tu, Hristosul meu, eu fiind ţărână şi umbră, ce-mi pleci mie 
sfânt capul Tău? De care se cutremură mulţimea îngerilor, zis-a loan către Făcă- 

torul când a venit să Se boteze. Mare este pogorârea Ta la noi Milostive dătătorule 
de viaţă. 


Stih: Pentru aceasta îmi voi aduce aminte de Tine din pământul lordanului şi al 
Ermonului din munte mic. 


lată luminarea noastră, scăparea şi mântuirea, de voie vine mai înainte la Iordan 
gol arătat, Cel ce se îmbracă cu apele ca cu un veşmânt, îmbrăcând goliciunea tu- 
turor, ceea ce se golise prin sfatul potrivnicului şarpe. 


Stih: Văzutu-Te-au apele Dumnezeule, văzutu-Te-au apele şi s-au spăimântat. 


Foc nesuferit cu adevărat, mai înainte vine de voie la Iordan, curăţindu-mă pe mine 
cel sfărâmat de cel viclean, prin călcarea poruncii. Ca o ploaie cerească se primeşte 
prin mijlocul apei, cea spurcată de multe greşelile mele, ca un Bun şi Multmilostiv. 


Slavă..., Și acum..., glas 6 


Vine la lordan Hristos adevărul, să Se boteze de la Ioan, şi acela zice către Dânsul: 
Mie-mi trebuieşte să mă botez de la Tine, şi Tu vii la mine. Nu îndrăznesc iarbă 
fiind, să mă ating de Foc. Tu mă sfinţeşte Stăpâne, cu dumnezeiască arătarea Ta. 


Troparul apostolilor, glas 3: Sfinților apostoli, rugați pe milostivul Dumnezeu, ca 
să dea iertare de greşale sufletelor noastre. 


Slavă..., al cuviosului, glas 8 


Cu curgerile lacrimilor tale ai lucrat pustiul cel neroditor şi cu suspinurile cele 
dintru adânc ai făcut ostenelile tale însutit roditoare; şi te-au făcut luminător lumii, 
strălucind cu minunile, Teoctist, părintele nostru. Roagă-te lui Hristos Dumnezeu 
ca să mântuiască sufletele noastre. 


Şi acum..., al înainte prăznuirii 


Găteşte-te Zabuloane, şi bine te împodobeşte Neftalime; lordane râule stai, pri- 
meşte săltând pe Stăpânul cel ce vine să se boteze. Bucură-te, Adame, împreună cu 
strămoaşa, nu vă ascundeţi ca mai înainte în Rai. Că Cel ce v-a văzut pe voi goi, S- 
a arătat, ca să vă îmbrace în haina cea dintâi. Hristos s-a arătat, toată făptura vrând 
să o înnoiască. 


Ar Dr De De De de De Dr De De De De Dr De dr De de De e de dr fr Ar A 


Xp XP XP XP IP 2 E E 30 E 3 2 2 2 2 E 30 e 30 IE 2 E 2 E E E E XX 


De De de De Dr de De De De De De Dr Dr De De De dr De dr Dr de de de dr dr d 


Xp XP XP IP IP IE E 2 E 30 E 3 2 2 2 2 E 30 E IE IE 2 E DP XX 


La Paverniciţă 
Cântăm Canonul 
Cântarea 1-a, glas 6 


Irmos: Cu tăiere s-a tăiat marea Roşie, şi adâncul cel hrănit cu valuri s-a uscat, 
aceeaşi împreună făcându-se, celor fără de arme trecută şi celor prea într-armaţi 
mormânt. Şi cântare lui Dumnezeu cuvioasă s-a cântat; căci cu slavă S-a proslăvit 
Hristos Dumnezeul nostru. 


Cea atot-pricinuitoare şi dătătoare de viaţă, înţelepciunea lui Dumnezeu cea nemă- 
surată şi-a zidit eişi casă din curata Maică, ceea ce n-a ştiut de bărbat. lar acum 
merge la râurile Iordanului, cerând botez spre înnoirea oamenilor. 


Taine învățând înţelepciunea lui Dumnezeu, cheamă pe toţi cei din păgâni la 
lumină, pe cei ce zăceau mai înainte întru întunericul neluminatei necunoştinţe, la 
cunoştinţa adevărului; scoţându-i la lumină prin Botezul cel ce curăţeşte inimile, şi 
zideşte prin Duhul. 


Să auzim acum glasurile prooroceşti, cele plinite prin Duhul, căci Cel ce botează 
cu Duhul şi cu foc, Hristos, merge la Iordan. Veniţi la Dânsul şi vă luminaţi, că 
feţele voastre nu se vor ruşina. 


Cântarea a 3-a 


Irmos: Domn fiind a toate, şi Ziditor, Dumnezeule cel fără de patimă, zidire Ţie 
Ţi-ai unit sărăcind, şi râurile la care ai voit a veni însuţi fiind, popoarelor ai strigat: 
Apa vieţii scoateţi, şi cu credinţă vă întăriți. 


Darul Botezului cel dezlegător, sufletelor împreună şi trupurilor, Mântuitorule vii 
să-l dăruieşti. Pentru aceasta ne dai acum nouă şi dar în loc de dar, strigând: Apa 
vieţii scoateţi şi cu credinţă vă întăriţi. 


Bărbatul nebun, cel ce nu cunoaşte pe Dumnezeu, se strică; că pentru izvodirile 
cele netrebnice, se lipseşte de tot binele, şi cade din toată mântuirea, de a cărui 


parte, toţi cei ce cunoaştem pe Hristos, să ne mântuim. 


Cântarea a 4-a 

Irmos: Mai înainte văzând proorocul taina Ta cea negrăită Hristoase, a strigat: 
Pus-ai darul Botezului cel tare tuturor, celor ce cu credinţă îl primesc pe el, spre 
iertarea greşelilor noastre. 


Mergând la Botezul cel ce izvorăşte celor muritori iertare, chemi pe toţi cei 
însărcinaţi cu rele greşeli, care rău viețuiesc întru necurăţie, sufletească odihnă să 
le dai lor, ca un Indurat făgăduindu-Te. 


Cel ce Te-ai împărtăşit cu trupul meu, ca să-mi dai mie Dumnezeirea Ta, că chipul 
Părintelui Tău neschimbat fiind, încapi sub mâinile zidirii Tale, Mântuitorule, fără 
păcat Om arătându-Te, cu cel asemenea, curățind Cuvinte pe cel asemenea. 


Băutură şi ungere şi Duh sunt cunoştinţele peceţii Tale, Mântuitorule, şi darurile 
cele de taină, şi lucrurile dumnezeieştilor daruri cele vrednice de iubire; că pe Tine 
Unul-Născut, curăţire în lume, Tatăl, Te-a trimis. 


Cântarea a 5-a 


Irmos: Cu legătura temerii fiind cuprins acum Mergătorul înainte se leapădă a 
boteza pe Hristos, văzându-L cu cucernicie stând gol la ape, pe Cela ce acoperă cu 
ape cele mai pe deasupra. 


Ceea ce ţine apa cea neţinută şi mai presus în văzduh, înţelepciunea lui Dumnezeu, 
care opreşte adâncurile, şi mările înfrânează, vine la Iordan, şi Botez ia din mâinile 
slugii. 


Inchipuindu-Se în Adam cel dintâi Hristos, vine să-l curăţească cu Botezul, Cel ce 
înfăşoară Cerul cu nori, şi Se îmbracă cu lumina, gol Se vede în repejunile lor- 
danului, şi cu mână Se cuprinde Cel ce poartă toate. 


Cântarea a 6-a 


Irmos: Adâncul cel mai de jos al păcatelor m-a încunjurat, şi viforul nemai- 
răbdându-l, ca lona strig către Tine, Stăpânul: Din stricăciune, scoate-mă. 


Domn ştiindu-Te pe Tine cerurile, spus-au mărirea Ta, Mântuitorule întru naşterea 
Ta; iar acum Tatăl te mărturiseşte Fiu iubit, pe Tine Cel ce Te-ai botezat. 

Tot cel ce poartă întinăciune, să o curăţească, cu curgeri de lacrimi, şi la Hristos cu 
cutremur să vină, Carele merge să curăţească cu foc, şi cu Dumnezeiescul Duh 
firea noastră. 


Cântarea a 7-a 


Irmos: Tinerii în Babilon, de văpaia cuptorului nu s-au spăimântat, ci în mijlocul 
văpăii aruncându-se, fiind rouraţi, au cântat: Bine eşti cuvântat Doamne Dumne- 
zeul părinţilor noştri. 


Clătinând cu capul spre vrajbă, nimenea cu înşelăciune să nu se mişte, celui de 
aproape cu rău să-i răsplătească, rău pentru rău gândind. Ci întru dragoste pe 
Domnul, Cel ce S-a arătat să-L cinstim. 


Noi ca nişte prieteni ai lui Hristos, puţin rău să pătimim împreună, cu Cel ce S-a 
închipuit, şi S-a arătat ca şi noi, şi vine să ia Botez spre curățirea chipului. 


Cu Mine împreună de se va pogori cineva, şi împreună se va îngropa prin Botez, cu 
Mine se va desfăta, întru slavă şi întru înviere. Hristos acum vesteşte, pe Carele cu 
credinţă să-L întâmpinăm. 


Cântarea a 8-a 


Irmos: Pentru legile părinteşti, fericiţi tineri în Babilon, mai înainte nevoie păti- 
mind, au scuipat porunca cea nebunească a celui ce împărăţea. Şi împreunându-se 
cu focul cu carele nu s-au ars, Celui ce stăpâneşte, vrednică cântare i-au cântat: Pe 
Domnul lăudaţi-L lucrurile, şi-L prea înălţați întru toţi vecii. 


Oaspeţii dumnezeieştii hrane, cei ce în Betleem cu cuvântul ne-am hrănit, şi cu 
îngerii am proslăvit, şi cu păstorii şi cu filozofii pe Cel ce S-a întrupat, să mergem 
acum în taină la lordan, să vedem taina cea mare, pe carea Hristos vine să o 
săvârşească. Pe Carele Îl prea înălțăm întru toţi vecii. 


Capul legii şi al proorocilor păzind, şi cu dragoste întărindu-ne, următori să fim lui 
Hristos, Celui ce pentru dragostea cea desăvârşită, trup a luat şi prin Botez pe noi 
cu Tatăl ne-a împăcat, şi ne-a învăţat a cânta: Pe Domnul lăudaţi-L lucrurile, şi-L 
prea înălţaţi întru toţi vecii. 


Primit-a pe Cela ce a venit să curățească păcatele lumii cu ape; dar nu i-ai îngăduit 
Lui fiind cuprins de frică. Mie îmi trebuieşte să mă botez de la Tine, Mirelui 

împotrivă a zis prietenul, şi Cuvântului glasul, şi Soarelui sfeşnicul; pe care Îl prea 
înălțăm întru toţi vecii. 


Cântarea a 9-a 


Irmos: Din ospăţul Stăpânului, şi din masa cea nemuritoare, cei ce ne-am îndulcit 
în peştera cea săracă, acum la lordan să alergăm, să vedem taină străină, care 
soleşte spre strălucirea cea de sus. 


Mergeţi de la Betleem cei ce v-aţi îndulcit cu minunile spre partea Iordanului, şi 
acolo veţi vedea lucruri cu taină săvârşite, şi pe Hristos venind prin Botez să 
înnoiască pe Adam pentru că S-a întrupat. 


Ziditorul născându-Se din Tatăl mai înainte de veci, S-a născut mai pe urmă 
neschimbat, întrupându-Se din curata Fecioară dumnezeiasca Fiică, îndoit ră- 
mânând, Dumnezeu şi Om, ca să înnoiască pe Adam prin Botez. 


Ca un om după fire, iar nu după nălucire, ai venit în mijlocul tuturor, cerând Botez, 
însuţi fiind din fire nevinovat, că ai venit să îngropi vinovăţiile oamenilor, în ape 
botezându-Te. 


Și cealaltă slujbă a Pavecerniţei celei mici, după rânduială şi Otpustul. 
La Utrenie 


La Dumnezeu este Domnul...; Troparul înainte prăznuirii şi al apostolilor. Slavă..., 
al cuviosului, Şi acum... iar al înainte prăznuirii. 


După întâia Catismă, Sedealna glas 4: 


Podobie: Degrab ne întâmpină pe noi mai înainte până ce nu ne robim când 
vrăjmaşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


lată vine la lordan Hristos, şi cheamă pe Mergătorul înainte: Vino de Mă botează 
pe Mine, Cel ce curăţesc tot păcatul lumii cu apele râului! Tinde-ţi mâna ta spre 
dumnezeiescul Meu creştet; că am venit să vindec greşelile mâinii. 

Slavă..., Și acum..., glas acelaşi 

Podobie: Cel ce Te-ai înălţat pe Cruce de bunăvoie, poporului Tău celui nou, nu- 
mit cu numele 'Tău, îndurările Tale dăruieşte-i, Hristoase Dumnezeule. Veseleşte 
cu puterea Ta pe binecredincioşii creştini, dăruindu-le lor biruință asupra celui 
potrivnic, având ajutorul Tău armă de pace, nebiruită biruinţă. 

Impăratul tuturor şi Stăpânul, la Botez cu dumnezeiască cuviinţă venind, credin- 
cioşii văzându-L să-L lăudăm. Cărările inimilor noastre să le gătim cu dragoste, 
spălând întinăciunile cumplitelor greşeli, că iată vine să mântuiască neamul ome- 
nesc, în râurile Iordanului. 

După a doua Catismă, Sedealna glas 8: 

Podobie: Inviat-ai din mormânt... 

Botezătorule cel mare al Domnului bucură-te, că a venit Hristos să Se boteze de la 
tine. Tremuri ca o slugă, căci Stăpânul îşi pleacă ţie capul. Atinge-te de dumneze- 
iescul creştet a Celui ce ţine cu mâna toate, şi Dumnezeului celui ce mântuieşte cu 
bunavoinţă neamul omenesc. 


Slavă..., Și acum..., iar aceasta 


Canonul - Al înainte prăznuirii cu irmosul pe 6 şi al apostolilor pe 4, şi al cuvio- 
sului pe 4. 


Canonul înainte prăznuirii 
facere a lui losif 
Cântarea 1-a, glas 6 


Irmos: Ca pe uscat umblând Israil cu urmele prin adânc, pe gonaciul faraon 
văzându-l înecat, a strigat: Lui Dumnezeu cântare de biruinţă să-i cântăm. 


Să se bucure făptura, moştenirile neamurilor să cânte, lisus, Impăratul a tot pă- 
mântul, merge în râurile lordanului, să facă a noastră curăţire. 


In haină roşie împărătească, din sângele fecioresc Doamne îmbrăcându-Te cu tru- 
pul, la curgerile apei vii gol, ca să îmbraci a mea goliciune. 

Fiul Tatălui celui fără început Tu fund, la fiul Zahariei, Milostive cu umilinţă vii 
cerând Botez, ca cu darul, fii lui Dumnezeu să ne faci pe noi. 


Alt Canon, al apostolilor 

facerea lui losif 
Cântarea 1-a, glas 4 
Irmos: Deschide-voi gura mea şi se va umplea de Duh şi cuvânt voi răspunde 
Impărătesei Maici; şi mă voi arăta luminat prăznuind şi voi cânta minunile ei bucu- 
rându-mă. 
Făcându-vă ucenici lui Hristos, carele pentru noi S-a arătat în trup materialnic, prea 
lăudaţilor, aţi luminat toată lumea cu razele bunei credinţe, risipind întunericul 
nedumnezeirii. 
Părăsind firea cea stricăcioasă şi nestatornică a celor trecătoare, au urmat lui 
Hristos: Crisc, Prohor, Andronic, Tadeu şi Nicanor, făcându-se luminători cu chip 
dumnezeiesc. 
Puterea vrăjmaşului o aţi biruit slăviţilor, cu puterea Duhului, şi pe cei de tot slăbă- 
nogiţi de nebunia nedumnezeirii, i-aţi umplut de putere şi de cunoştinţă dumne- 
zeiască. 
Amplia şi Stahie şi Filip, au propovăduit pe Domnul, carele S-a arătat cu adevărat 
în trup, ca nişte apostoli, ca nişte ierarhi dumnezeieşti, şi ca nişte slujitori lucrurilor 
celor mai presus de cuget. 
Al Născătoarei 
Să cinstim palatul cel dumnezeiesc al Impăratului, întru care a locuit precum a voit. 
Să slăvim pe cea neispitită de bărbat, şi una Născătoarea de Dumnezeu, prin care 
ne-am îndumnezeit. 


Canonul înainte prăznuirii 


Cântarea a 3-a 

Irmos: Nu este Sfânt precum Tu, Doamne Dumnezeul meu, carele ai înălţat cornul 
credincioşilor Tăi, Bunule, şi ne-ai întărit pe noi pe piatra mărturisirii Tale. 


Cela ce stăpâneşti toate ca un Dumnezeu, porţi chip de slugă, şi la slugă îndurate 
vii trupeşte, prin Botezul cel de Dumnezeu lucrat, din robia vrăjmaşului scoţându- 
ne pe noi. 


Pentru ce ai venit la râu? Ce fel de curăţire voieşti! Ce întinăciune cauţi să speli 
Bunule? Laud Cuvinte cea mai presus de minte micşorarea Ta, cea pentru milosti- 
vire. 


Căutând Hristoase oaia care o a sfărâmat lupul cel sălbatic cu înşelăciune, în cur- 
gerile Iordanului ai stătut, strigând Mergătorului înainte: Vino de Mă botează tu. 


Alt Canon, al apostolilor 
Cântarea a 3-a 
Irmos: Pe ai tăi cântăreţi, Născătoare de Dumnezeu, ceea ce eşti izvor viu şi în- 
destulat, care s-au împreunat ceată duhovnicească, întăreşte-i în dumnezeiască 
slava ta, cununilor măririi învrednicindu-i. 
Ca pe nişte râuri v-a trimis pe voi Cuvântul în tot pământul, ca să-l umpleţi pe el cu 
adăpările Dumnezeiescului Duh şi cu darul să stingeți văpaia nedumnezeirii, prea 
înţelepților. 
Să lăudăm pe dumnezeiescul Timon, pe Sila şi pe Siluan, şi cu credinţă să mărim 
pe Epeneton cel slăvit; pe Urban şi pe Agav, pe adevărații propovăduitori ai lui 


Hristos. 


Făcându-vă acum fericiţi, aţi făcut pe cei mai înainte ticăloşi, părtaş fericirii celei 
dumnezeieşti; ca cei ce aţi avut învăţător pe Dumnezeu cel cu adevărat fericit. 


Al Născătoarei 
Curată mai înainte de naştere, şi întru naştere, şi după naştere te-ai arătat adevărat, 
Maică Fecioară, că pe Dumnezeu l-ai născut, pe carele arătat L-a propovăduit 


soborul apostolilor. 


Condacul înainte prăznuirii, glas 4: 

Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


La repejunile Iordanului astăzi venind Domnul, către loan a strigat: Nu te teme a 
Mă boteza, că am venit să mântuiesc pe Adam cel întâi zidit. 


Icos: Nu te silesc pe tine Botezătorule ca să treci hotarele. Nu-ţi zic ţie: Spune-mi 
cele ce grăieşti celor fărădelege, şi vezi pe păcătoşi, numai mă botează tăcând, şi 
aşteptând cele din Botez; că vei să aibi pentru această învrednicire care nu a fost 
îngerilor. Că decât proorocii mai mare te voi face. Că dintru aceia nici unul arătat 
pe Mine nu M-a văzut, ci întru închipuiri şi în umbre şi visuri; iar tu înaintea Mea 
stând M-ai văzut. Că am venit să mântuiesc pe Adam cel întâi zidit. 


Sedealna apostolilor, glas 3: 
Podobie: Dumnezeieştii credinţe... 


Stâlpi neclintiți Bisericii, şi temelii bunei credinţe fiind ucenicii Dumnezeului no- 
stru, păziţi-o pe ea nevătămată, gonind smintelile celui viclean, şi rugând pe Hri- 
stos Dumnezeul nostru totdeauna, să ne dăruiască nouă mare milă. 


Slavă..., a cuviosului, glas | 


Podobie: Piatra fund pecetluită de iudei şi ostaşii străjuind prea curat trupul Tău, 
înviat-ai a treia zi, Mântuitorule, dăruind lumii viaţă pentru aceasta, puterile ceru- 
rilor strigau Ție, Dătătorule de viaţă: Slavă învierii Tale, Hristoase; slavă împă- 
răției Tale; slavă rânduielii Tale, Unule, lubitorule de oameni. 


Păstorind cu dumnezeiască plăcere turma Domnului cu fluierul Cuvântului, purtă- 
torule de Dumnezeu Teoctiste, la păşunea nepătimirii şi a vieţii, mântuită ai adus-o 
lui Dumnezeu, şi la Dânsul mutându-te plata ostenelilor cea vrednică ai luat. Slavă 
Celui ce ţi-a dat ţie putere! Slavă Celui ce te-a încununat! Slavă Celui ce lucrează 
prin tine tuturor tămăduiri! 


Și acum..., a înainte prăznuirii. Podobie asemenea 


lisus născându-Se din Fecioara Maria, şi în lordan botezându-Se de la Ioan, Duhul 
S-a pogorât peste Dânsul văzut în chip de porumb. Pentru aceasta proorocul cu 
îngerii a grăit, strigând: Slavă venirii Tale, Hristoase! Slavă Împărăției Tale! Slavă 
rânduielii Tale, unule lubitorule de oameni! 


Ar Dr De De De de De Dr Dr De De e Dr De dr De de De de de dr fr A A 


Xp XP XP XP IP Ie A e e 30 IE 3 2 2 2 E E 30 30 30 IE De DE e E IE IE E IE XX 


Die De de De Dr De De De De De De Dr Dr de De De dr De Dr Dr dr de de dr dr d 


Xp XP XP IP 3 IE E 2 E 30 E 3 2 2 2 2 E 30 E IE IE 2 E DP E E XX 


Canonul înainte prăznuirii 
Cântarea a 4-a 


Irmos: Hristos este puterea mea, Dumnezeu şi Domnul, cinstita Biserică cu dum- 
nezeiască cuviinţă cântă, strigând: Din cuget curat întru Domnul prăznuind. 


Când 'Te-a văzut pe Tine apa Iordanului Doamne, s-a întors, şi firea noastră cea 
spurcată de multe patimi, la ceruri s-a întors, închinându-se Ţie. 


Spăimântează-se soarele văzându-Te pe 'Tine Soare golindu-Te trupeşte, şi în taină 
luminând toată firea cea întunecată ce s-a golit pentru neascultare, Stăpâne. 


lată curățirea, iată mântuirea şi înnoirea tuturor, şi luminarea a venit la ai Săi. Deci 
să ne lipim de Dânsul prin curăţia vieţii. 


Alt Canon, al apostolilor 
Cântarea a 4-a 
Irmos: Sfatul cel neurmat şi dumnezeiesc al Întrupării Tale, celei de sus, celei din 
Fecioară, proorocul Avacum avându-l în minte, a strigat: Slavă puterii Tale, 


Doamne. 


Marea păgânilor o a tulburat intrând într-însa prea înţelepţii ca nişte cai, ucenicii 
Mântuitorului, şi pe credincioşi i-a mântuit cu apă sfântă şi cu Duh. 


Strălucit-au ca soarele pe pământ, Pud, Apelie şi Filolog şi Irodion, Ruf şi Patrova, 
şi pe credincioşi i-au luminat, scăpându-i din întunericul necunoştinţei. 


Incordându-vă v-a trimis pe voi Cel Milostiv, ca pe nişte săgeți ascuţite, ca să 
zdrobiţi săgețile vrăjmaşului, şi pe cei răniţi cumplit, măriţilor, cu darul lui Dumne- 
zeu să-i vindecaţi. 


Laudă să aducem Mântuitorului cu cântări, mărind pe Rodion de Dumnezeu 
grăitorul, şi pe lăudatul Ermie, pe înțeleptul Asingrit, pe dumnezeiescul Lin şi pe 


Caius. 


Al Născătoarei 

Pe tine prea fericită, ceata proorocilor de demult prin Duhul, cu dumnezeieşti 
graiuri sfinţite, cu dumnezeiască cuviinţă te-a numit Preacurată, uşă şi munte 
umbrit. 


Canonul înainte prăznuirii 
Cântarea a 5-a 


Irmos: Cu dumnezeiască strălucirea Ta, Bunule, sufletele celor ce mânecă la Tine 
cu dragoste, mă rog luminează-le, ca să Te vadă Cuvinte al lui Dumnezeu, pe Tine 
adevăratul Dumnezeu, pe Cela ce chemi din negura greşelilor. 


Roadă să aducem lui Hristos, viaţă curată, că vine curăţind spurcăciunea păcatelor 
prin ape cu darul, unul Făcătorul de bine şi Cel fără păcate. 


Norodule cel ce şedeai de demult întru întunericul necazurilor, lumina cea neapusă 
s-a arătat ţie, vezi şi cu dumnezeieştile raze te luminează, şi laudă darul Celui ce S- 
a arătat. 


Mare taină săvârşind, la marele Mergătorul Tău înainte vii, o Dătătorule de lucruri 
mari Doamne! Firea omenească cea micşorată, negrăit mărindu-o prin Botez. 


Alt Canon, al apostolilor 
Cântarea a 5-a 


Irmos: Spăimântatu-s-au toate de dumnezeiască mărirea ta, că tu, Fecioară ne- 
ispitită de nuntă, ai avut în pântece pe Dumnezeu cel peste toate şi ai născut Fiu pe 
Cel fără de ani, cel ce dăruieşte pace tuturor celor ce te laudă pe tine. 


Luând voi putere, ca nişte apostoli, a lega şi a dezlega, prea lăudaţilor, pe cei legaţi 
cu legătura relei credinţe 1-aţi dezlegat. Pentru aceasta pomenirea voastră prăznuim 
cu credinţă dănţuind. 


Cu dumnezeieşti cântări Aristarh să se cinstească, Tertie, lason şi Sosten, Kesar şi 
Marco, Luca, Sosipatru, Quart şi dumnezeiescul Apelie, Olimp, Epafrodit şi prea 
înțeleptul Erast. 

Pe voi ca şi pe cei doisprezece v-a trimis Domnul, ca să dezrădăcinaţi toată nedu- 
mnezeirea, între toţi oamenii sădind arătat dumnezeiasca cunoştinţă, măriților apo- 
stoli, cei rugători pentru sufletele noastre. 

Al Născătoarei 

Luminează-mi ochii inimii mele, Fecioară; străluceşte-mi raza pocăinţei, de întu- 
nericul cel veşnic mă scapă, ceea ce eşti uşa Luminii, şi scăparea tuturor creş-ti- 
nilor, celor ce cu credinţă te laudă pe tine. 

Canonul înainte prăznuirii 


Cântarea a 6-a 


Irmos: Marea vieţii văzându-o înălțându-se de viforul ispitelor, la limanul tău cel 
lin alergând, strig către Tine: Scoate din stricăciune viața mea, Multmilostive. 


Cela ce eşti plin de ape de taină, ca un izvor al păcii, însuţi Doamne la râu ai venit, 
de la o picătură mică cerând să Te botezi, Cela ce unul eşti fără păcat. 


Minunatu-s-a ceata îngerilor de sus, văzând gol pe Cel ce acoperă Cerul cu nori, şi 
a strigat: Ce este această a Ta multă umilinţă pentru oameni. 


Cel plin S-a deşertat, Cel nevăzut iată întrupându-Se, S-a arătat, lordane râule ve- 
seleşte-te, curgerile tale umple-ţi, ca să speli pe înnoitorul tuturor. 


Alt Canon, al apostolilor 
Cântarea a 6-a 
Irmos: Înţelepţii lui Dumnezeu, care faceţi acest praznic dumnezeiesc şi cu totul 
cinstit al Maicii lui Dumnezeu, veniţi să batem din palme, mărind pe Hristos, cel ce 


S-a născut dintr-însa. 


In toată lumea aţi stropit apa vieţii cea de mântuire, nori însuflețiți arătându-vă 
apostoli, şi inimile credincioşilor aţi rourat. 


Puterea dumnezeieştilor voastre cuvinte, a biruit pe cea multă iuţime a ritorilor şi 
pe cei neînţelepţi care înnebunise prin cunoştinţa înşelăciunii, i-aţi înţelepţit prea 
înţelepților. 


Ar Dr De De De de De Dr De De De de Dr Dr dr De de De de de dr fr Ar A 


Xp XP XP XP 3 2 E e E 30 E 37 2 2 2 2 E 30 30 30 IE 2 E DP E E E E XX 


De De de De Dr De e De De de De Dr Dr de De De dr De Dr Dr de de de dr dr d 


Xp XP XP XP IP 3 E 2 E 30 E 3 2 2 2 2 E 30 E IE IE 2 E XX 


Dumnezeiescul Pud şi Trofim, Filimon slăvitul şi Aristarh, Onisifor şi Tihic cel 
prea ales, ca nişte ucenici ai Cuvântului, să se mărească. 


Al Născătoarei 


Pe tine te laud ceea ce una eşti lăudată, mărescu-te pururea de Dumnezeu mărită, şi 
te fericesc pe tine, ceea ce neamurile neamurilor te fericesc, Fecioară de Dumnezeu 
fericită. 


Condacul apostolilor, glas 2: 
Podobie: Cele de sus căutând de tot necazul ne izbăvim, de Dumnezeu Născătoare. 


Ceata ucenicilor lui Hristos celor şaptezeci, să o lăudăm dumnezeieşte credincioşii 
astăzi şi să o prăznuim. Că printr-înşii toţi ne-am învăţat a cinsti Treimea cea need- 
spărțită; că sunt luminători dumnezeieştii credinţe. 


Icos: Ceata celor şaptezeci de apostoli, să o lăudăm cu un glas credincioşii întru 
sfințite cântări. Pe Ştefan, pe Prohor şi pe Sila, pe Nicanor, pe Timon, şi pe Am- 
plie, pe Parmena, pe Apelie, pe Iacov, pe Filip, pe Aristarh pe Matia şi pe Irodion, 
pe Crisc, pe Flegont, pe Varnava, Lin şi pe Olimp, pe Anania, pe Luca şi pe 
Asigcrist, pe Iason, pe Tit, pe Tadeu, pe Kesar şi pe Clement, pe Chifa, pe lust, pe 
Erast şi pe Cleopa, pe Andronic, pe Ruf, pe Agav, pe Marco, pe Sosten şi pe 
ceilalţi, că sunt luminători dumnezeieştii credinţe. 


Sinaxar 


Întru această lună în ziua a patra, pomenirea şi soborul Sfinţilor slăviţi, celor 
şaptezeci de apostoli. 


Stih: Ceata prea aleasă a apostolilor de şapte ori zece fiind, 
În ceruri acum dimpreună cu nevoitorii este dănţuind... 
Întru a patra zi laud eu, 

Pe bărbaţii cei mult slăviţi ai lui Dumnezeu. 


Aceşti şaptezeci de apostoli, fiind aleşi de puterea cea atotstăpânitoare, au fost 
trimişi în toată lumea, ca să smulgă pe oameni din înşelăciunea şi nebunia 
idolească, şi să-i întoarcă către cunoştinţa cinstire de Dumnezeu. Pentru aceasta toți 
cu feluri de chinuri nevoindu-se pentru adevăr, s-au mutat către Domnul precum se 
arată în viaţa fiecăruia. 

Tot în această zi, prea cuviosul părintele nostru Teoctist, egumenul lăcaşului 
celui din Cucumia Siciliei, care cu pace s-a săvârşit. 


Stih: Nezidite Cuvinte al lui Dumnezeu parte îi dai, 
Lui Teoctist în pământul cel pururea cu verdeață al Edenului. 


Tot în această zi, şase Sfinţi mucenici, care cu pace S-au săvârşit. 


Stih: Şase suflete luminate, din viaţă zburând, 
Stau de faţă împreună cu îngerii cei câte cu şase aripi fiind. 


Tot în această zi, pomenirea Sfinţilor mucenici, Zosima monahul şi Atanasie 
Comintarisie. 


Stih: Atanasie împreună cu Zosima murind, 
Dulce îi este şi a vieţui împreună cu el înlăuntrul pietrei fiind. 


Acest Sfânt Zosima era din Cilicia, şi locuia în pustie împreună cu fiarele. Deci 
fiind prins de boierul Dometian, şi mărturisind că Hristos este Dumnezeu adevărat, 
a fost ars prin urechi cu fiare înfocate, şi a fost pus într-un cazan plin de 
împuţiciuni clocotite. Apoi fiind spânzurat cu capul în jos, cu chip prea mărit, de 
toate s-a păzit nevătămat. Căci s-a arătat un leu în privelişte, carele cu glas 
omenesc a vorbit pentru Dumnezeirea lui Hristos. 


Deci dintru aceasta, a tras la credinţa lui Hristos pe Atanasie Comintarisie. Deci 
fiind Sfântul slobod de tiranul, s-a dus iarăşi în pustie şi în munţi, unde petrecea 
mai înainte, şi catehisind, a botezat pe pomenitul Atanasie. 


Deci acolo aflându-se ei, s-a despicat o piatră în chip minunat, întru care intrând 
amândoi, şi-au dat sufletele lor în mâinile lui Dumnezeu. 


Tot în această zi, pomenirea prea cuvioasei Apolinaria celei din Singlit. 


Stih: De pe pământ pe Apolinaria o ridică, 
Căci în ceruri a locui era vrednică. 


Pururea pomenita aceasta Apolinaria, a fost pe vremea împăratului Leon celui 
mare, cel poreclit machelie, în anii patru sute cincizeci şi şapte, fiica lui Antemie, 
care era rânduit de împăratul a fi cârmuitor Romei. Care cu frumuseţea şi cu 
înţelepciunea covârşea pe multe femei din timpul acela. Şi din tânără vârsta sa a 

dorit fecioria, şi se ruga lui Dumnezeu ziua şi noaptea, ca să-şi câştige dorinţa sa, 
adică să rămână fecioară până la moarte. 


Pentru aceasta s-a rugat părinţilor săi, ca să o lase să se ducă la Ierusalim. Şi 
câştigându-şi voia, luând fericita slugi şi slujnice, asemenea şi aur şi argint şi haine 
scumpe şi astfel s-a dus la sfânta cetate. Acolo le-au împărţit toate pe la săraci. lar 
după ce s-a închinat sfintelor locuri, şi-a slobozit robii şi roabele, a oprit cu sine 
numai un bătrân şi un famen pe care luându-i, a pornit să meargă la Alexandria. 


Și ajungând la un loc şes, au hotărât să şadă acolo, ca să se odihnească puţin de 
osteneala căii. Şi după ce oamenii săi au adormit, atuncea de trei ori fericita 
defăimând pe toate, a fugit pe ascuns şi a intrat în lunca ce se afla acolo. Unde a 
rămas mulţi ani, atâta încât pielea trupului ei s-a făcut vârtoasă ca de broască 
ţestoasă din muşcăturile ţânţarilor ce se aflau acolo. 


Apoi s-a dus la un schit unde erau mulți sfinți părinţi, şi acolo fățărnicindu-se că 
este famen, s-a numit pe sine Dorotei. 


Iar cuviosul Macarie ce se afla acolo, a primit-o pe ea, şi i-a dat chilie, întru care 
închizându-se de trei ori fericita, se ruga lui Dumnezeu ziua şi noaptea. 


Însă tatăl său Antemie avea şi altă fiică, care pătimea de duh necurat. Şi pentru 
aceasta a trimis-o pe ea la părinţii schitului ca să o vindece. lar pentru fiica sa 
aceasta Apolinaria, a obosit căutându-o şi mai mult nu cerceta pentru ea. Deci 
părinţii, au trimis pe cea îndrăcită la sora sa, care se fățărnicea că se numeşte 
Dorotei, precum am spus mai sus. Şi în puţine zile a scăpat tânăra de dracul, şi s-a 
trimis de părinți la tatăl său sănătoasă. 


Insă după puţine zile, a început tânăra a se arăta că este îngreunată. lar tatăl ei 
socotind că s-a îngreunat de Ava Dorotei, a trimis îndată călăreți grabnici, şi l-a 
adus pe el înaintea sa. 


Atunci sfânta, arătându-se prin oarecare semne, că era fiica lui Antemie, a făcut pe 
toţi să se minuneze şi să se înfricoşeze; şi mai ales pentru minunea ce făcuse la 
însuşi sora sa. 


După acestea rămânând puţine zile cu părinţii săi, s-a întors iarăşi la chilia sa, fără 
să se înştiinţeze cineva de ceea ce s-a făcut. 

lar după ce s-a săvârşit, atunci s-a cunoscut de monahi, că este femeie. Pentru care 
toţi s-au spăimântat, şi s-au îndemnat să mulțumească lui Dumnezeu. 


Tot în această zi, pomenirea cuviosului părintelui nostru Eftimie cel nou, care se 
află aproape de Sfântul Mochie. 


Stih: Vesel, nevoindu-se prin osteneli Eftimie, 
Vesel se duce la lăcașurile cele de veselie. 


Tot în această zi, cuviosul Eftimie egumenul Mânăstirii Vatopedului, care a 
înfruntat pe împăratul Mihail latino-cugetătorul, şi pe patriarhul Becul, care 
întru adânc s-a săvârşit. 


Stih: Înecat-a apa pe Eftimie cel vestit, 
Carele înşelăciunea latino-cugetătorilor a ruşinat. 


Tot în această zi, cei împreună cu Eftimie doisprezece monahi vatopedeni, care 
pe cei mai de sus latino-cugetători, i-a înfruntat, care prin sugrumare S-a 


săvârşit. 


Stih: Douăsprezecimea monahilor, strălucite cununi a luat. 
Căci înşelăciunea latino-cugetătorilor a înfruntat. 


Tot în această zi, pomenirea Sfinţilor mucenici, Hrisant şi Eftimia aproape de 
Sfântul Acachie. 


Stih: Hrisant roadă prea dulce înflorind, 
Care s-a arătat mult mai presus şi decât aurul fiind. 
Cuvântul pe tine Eftimio arătat. 


De bună lauda cea nemuritoare te-a învrednicit. 


Tot în această zi, Sfântul noul mucenic Onufrie, care a mărturisit în Hio, la anii 
o mie opt sute optsprezece. 


Pentru ale lor sfinte rugăciuni, Doamne miluieşte-ne şi ne mântuieşte pe noi, Amin. 
Canonul înainte prăznuirii 


Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i, porunca lui Dumnezeu, pe muncitorul l-a plecat a striga: Bine eşti 
cuvântat Dumnezeul părinţilor noştri. 


Cum Te vor primii repejunile râului, pe Tine Cela ce eşti izvorul desfătării Hris- 
toase? Cum Mergătorul înainte îşi va tinde mâna spre Tine, Cel ce cu mâna l-ai 
zidit pe el, şi din mâna celui viclean ne-ai izbăvit pe noi. 


Izvorul bunătăţii fiind Tu, Doamne, cum vii la curgerile Iordanului, căutând să 
adapi cu apele nestricăciunii pe cei căzuţi în stricăciune pentru mâncarea cea amă- 
gitoare, prin pizma şarpelui. 


Să picure munţii bucurie, şi dealurile să sălteze veselindu-se, râurile să plesnească 
cu mâinile; că S-a arătat Hristos şi merge să cufunde în apă greşelile oamenilor. 


Alt Canon, al apostolilor 
Cântarea a 7-a 


Irmos: N-au slujit făpturii cugetătorii de Dumnezeu, fără numai Făcătorului,; ci, 
groaza focului bărbăteşte călcând-o, se bucurau cântând: Prealăudate Doamne al 
părinților şi Dumnezeule, bine eşti cuvântat. 


Vânând cu cuvântul, aţi scos dintru adâncul nedumnezeirii pe păgânii cei mult risi- 
piți. Cu semne şi cu minuni întărind mințile lor înţelepților apostoli cei ce aţi fost 
povăţuitori celor rătăciți. 


Intrând în limanul cel prea lin, celor învăluiţi în marea celor cumplite, mântuitori 
v-aţi arătat şi îndreptători înţelepţi cântând: Doamne al părinților şi Dumnezeule 
bine eşti cuvântat. 


Toţi pe Evod, şi pe Carp să-i fericim, pe Tihic şi pe Chifa, pe lust, pe Artemie şi pe 
slăvitul Zina, ca pe nişte ucenici ai lui Hristos, cântând: Doamne al părinților şi 
Dumnezeule bine eşti cuvântat. 


În chipul fulgerului, prin Duhul făcându-vă apostoli ai lui Hristos, pe cei ţinuţi în 
noaptea necunoştinţei 1-aţi izbăvit şi la lumina vieţii aţi îndreptat pe cei ce strigă 


totdeauna: Dumnezeule bine ești cuvântat. 


Al Născătoarei 

Curăţire te-ai făcut celor ce pururea greşesc, ceea ce eşti cu totul fără prihană, 
născând mai presus de fire pe Hristos, Cel ce a ridicat păcatul lumii, căruia 
strigăm: Doamne al părinţilor, şi Dumnezeule bine eşti cuvântat. 


Canonul înainte prăznuirii 
Cântarea a 8-a 


Irmos: Din văpaie rouă ai izvorât cuvioşilor, şi jertfa dreptului cu apă o ai ars; că 
toate le faci Hristoase cu singură voirea. Pe Tine Te prea înălțăm întru toţi vecii. 


Cu cojocul a despărțit Elisei curgerile râului, darul Botezului mai înainte întunecat 
însemnându-l. care Hristos l-a făcut suindu-se într-însele, unul Făcătorul de bine. 


Insemnat-a oarecând slăvitul prooroc, darul Botezului, cu care apele cele mai 
înainte neroditoare, făcându-se mult roditoare cu puterea Dumnezeului nostru ce- 
lui ce S-a arătat. 


Toată valea de dumnezeieştile daruri se va umple, şi dealul cel potrivnic se va 
smeri, şi cele strâmbe, în drepte se vor întoarce, cu arătarea lui Dumnezeu celui ce 
S-a întrupat. 


Alt Canon, al apostolilor 
Cântarea a 8-a 


Irmos: Pe tinerii cei bine credincioşi în cuptor, naşterea Născătoarei de Dumnezeu 
i-a mântuit, atunci fund închipuită, iar acum lucrată; pe toată lumea ridică să-ţi 
cânte ţie: pe Domnul, lucrurile, lăudaţi-L şi-L prea înălţați întu toţi veci. 


Arând minţile cele înţelenite, cu plugul Cuvântului, aţi semănat seminţe de mân- 
tuire, prea slăviților, şi spicul bunei credinţe însutit l-aţi secerat, adică mulțimea 
celor ce s-au mântuit, apostoli ai Domnului prea înţelepţi. 


Cu laude dumnezeieşti pe Iacov, pe Cleopa şi pe Varnava şi pe Ştefan, pe Narcis 
prea înțeleptul, pe Marco, pe Aristobul, şi pe Apele să-i cinstim, ca pe nişte 
apostoli ai lui Hristos strigând: Pe Domnul lăudaţi-L şi-L prea înălţaţi întru toți 
vecii. 

Crucea în loc de pavăză purtând împotriva tuturor taberelor balaurului bărbăteşte 
v-aţi oştit, prea înţelepţilor apostoli. Şi pe acelea pierzându-le, pe oamenii pe care-i 
robise, i-aţi vânat prin credinţă, şi Stăpânului şi Dătătorului de viaţă i-aţi adus. 


Al Născătoarei 


O minune mai presus de minuni, cum ai născut şi ai rămas Fecioară, prea curată 
dumnezeiască Mireasă! Că ai născut pe Cuvântul cel împreună fără început cu 
Tatăl, căruia toţi cântăm: Pe Domnul lăudaţi-L lucrurile, şi-L prea înălţaţi întru toţi 
Vecil. 


Canonul înainte prăznuirii 
Cântarea a 9-a 


Irmos: Pe Dumnezeu a-l vedea nu este cu putinţă oamenilor, spre Carele nu cu- 
tează a căuta cetele îngereşti; iar prin tine Preacurată, S-a arătat oamenilor Cuvân- 
tul întrupat. Pe care slăvindu-L cu oştile cereşti, pe tine te fericim. 


Hristoase, cela ce cu mâinile ai zidit pe om, sub mâna Mergătorului înainte Te 
pleci ca un om, smerindu-Te, ca să mă înalţi pe mine cel de demult smerit şi pierit. 
Slavă înfricoşatei şi măritei rânduielii Tale. 


Curăţirea sufletelor se găteşte, luminarea şi dezlegarea din cele rele a venit. lor- 
dane râule veseleşte-te, dănțuieşte făptura toată, şi pământule şi mare bucuraţi-vă, 
slăvind pe Preabunul Hristos. 


Cela ce eşti plinirea tuturor bunătăţilor, ai venit strigând către sluga Ta cea plină de 
sfințenie, carele s-a mirat de a Ta umilinţă. Apropie-te, botează-mă că voi să umplu 
firea celor pământeşti de sfinţenie, şi de curăţenie. 


Alt Canon, al apostolilor 
Cântarea a 9-a 
Irmos: Tot neamul pământesc să salte, cu Duhul fiind luminat şi să prăznuiască 
firea minţilor celor fără de trup, cinstind sfințita prăznuire a Maicii lui Dumnezeu 


şi să strige: Bucură-te, prea fericită Născătoare de Dumnezeu, curată, pururea Fe- 
Cioară. 

Vindecă Hristoase patimile inimilor noastre, pentru rugăciunile celor ce Te-au iu- 
bit şi Te-au propovăduit tuturor păgânilor pe Tine, Dumnezeu împreună şi Domn, 
şi Făcător a toate, şi a gonit toată înşelăciunea idolilor cu lumina propovăduirii. 


Ca nişte fulgere a strălucit în lume Luca împreună cu Ermi, Marco, şi Anania şi cu 
Matia, sfinţitul Olimp, şi plinirea credincioşilor arătat a luminat-o pe care cu cre- 
dinţă astăzi să-i cinstim cu sfinţite şi cu cinstite cântări. 


Cu bună cuviinţă să stăm în casa Dumnezeului nostru, şi să fericim pe sfinţiţii pro- 
povăduitori şi învăţători, care sunt înţelepţi ca îngerii şi îmbogăţitori, mântuitori, 
apărători şi folositori tuturor celor ce cinstesc pomenirea lor. 


Strălucitu-s-a cu lumina cea fără materie a Duhului, Achila, Ahaic, şi Luchie cel 
mărit şi Furtunat, împreună cu cei şaizeci şi şase de slujitori ai lui Hristos, şi sfințiți 
ucenici, şi inimile tuturor le luminează astăzi, pomenirea lor cea purtătoare de 
lumină. 


Al Născătoarei 

Strălucirea luminării naşterii tale a strălucit, şi a luminat toată partea cea de sub 
Cer, şi pe mai marele întunericului l-a pierdut Născătoare de Dumnezeu prea 
curată, ceea ce eşti lauda îngerilor şi mântuirea tuturor oamenilor, celor ce te laudă 
pe tine cu neîncetate glasuri. 


Luminânda 


Părăsind lumea cei şaptezeci, Cuvinte, s-au făcut ucenici prin dragoste Ţie Cu- 
vântului şi Invăţătorului, curăţind prin credinţă lumea din necunoştinţă. 


Slavă..., 

Altă Luminândă: Apostoli prea lăudaţi şi ucenici ai lui Hristos celui Indurat şi vă- 
zători de Dumnezeu, nu încetaţi rugându-vă pentru noi, cei ce săvârşim cu dragoste 
pomenirea voastră, ca să dobândim iertare greşelilor, şi darul cel dumnezeiesc în 


ziua judecății. 


Şi acum..., a înainte prăznuirii 

Găteşte-te Zabuloane, înfrumuseţează-te Neftalime, ridică lordane pe Ziditorul 
tuturor şi Dumnezeu, carele vine cu trup către tine, vrând ca să spele păcatele noa- 
stre. 

La Laude 


Stihirile pe 4, glas 6: 
Podobie: Îngereştile puteri... 


Pe Carele mai înainte l-a însemnat glasul celui ce strigă, venit-a Hristos la curgerile 
Iordanului, şi Mergătorului înainte 1-a zis: Vino de Mă spală cu ape, botează-mă pe 
Mine cel ce M-am pogorât acum. Că am venit să spăl pe Adam, din căderea cea 
dintâi. Bine eşti cuvântat cel ce Te-ai arătat, Dumnezeul nostru slavă Ție. 


Înălţarea Cerului, nicicum nu am cercat, nici numărul stelelor, nici pământul nu am 
măsurat, şi cum mă voi atinge cu mâna de creştetul Tău? Mergătorul înainte a zis 
Stăpânului. Şi cum Te voi boteza pe Tine, Cel ce porți făptura cu mâna? Pentru 
aceasta strig către Tine: Bine eşti cuvântat cel ce Te-ai arătat Dumnezeul nostru 
slavă Ție. 


Înecat-ai oarecând păcatul pe vremea lui Noe, deschizând jeheaburile cereşti cu 
cuvântul. Şi cum va suferi lordanul văzându-Te? Că iată curgerea îşi întoarce, 
cunoscându-Te pe Tine toată făptura şi eu strig Ție: Bine eşti cuvântat cel ce Te-ai 
arătat, Dumnezeul nostru slavă Ție. 


Venit-a Hristos la repejunile Iordanului, cerând Botez, Cel ce a şters păcatele, tot 
pământul să sălteze, cerurile să se veselească. Bucură-te, Biserica cea din păgâni, 
care te-ai logodit cu Împăratul, şi cu credinţă strigă: Bine eşti cuvântat cel ce ai 
venit, ca să mântuieşti toate. 


Slavă..., asemenea 

Ca să se plinească bunăvoința Tatălui, am venit pe pământ, îmbrăcându-mă în sără- 
cie. Cerul îmi este Mie scaun, şi pământul aşternut, şi ţie grumazii îmi plec, că la 
aceasta am venit, botează-mă pe Mine, şi întru Mine se vor curăţi greşelile oame- 


nilor. 


Şi acum..., Podobie aceeaşi 

Tu, Cela ce cu lumină ai povăţuit pe Israil mai înainte, prin stâlp şi prin nor, şi l-ai 
rourat în pustie, Tu, Cel ce stăpâneşti toate, Cel ce eşti din fire negrăit, în chip de 
rob cum Te-ai îmbrăcat? Nu mă voi atinge de Tine, Focule, eu iarba. Insuţi mă 
botează, că mie îmi trebuieşte să iau curăţire de la Tine. 

La Stihoavnă 


Stihirile, glas 2: 


Podobia: Casa Eufratului, cetate sfântă, a proorocilor mărire; împodobeşte-ţi casa, 
întru care Cel Dumnezeiesc se naşte. 


Arătatu-s-a raza slavei Tatălui, în repejunile Iordanului, cu Botezul curăţind, înti- 
năciunea sufletelor noastre. 


Stih: Pentru aceasta îmi voi aduce aminte de Tine din pământul lordanului şi al 
Ermonului din munte mic. 


Primeşte ca o slugă, proorocule Ioane, pe Mântuitorul lumii, şi botează pe Făcă- 
torul, spre înnoirea oamenilor. 


Stih: Văzutu-Te-au apele Dumnezeule, văzutu-Te-au apele şi s-au spăimântat. 


Venit-a luminarea, mântuirea S-a arătat la lordan; veniţi să ne adunăm, ca să ne 
curăţim, şi să lăudăm cele dinaintea prăznuirii. 


Slavă..., Și acum..., asemenea 


Astăzi Hristos, dezlegare de mântuire, dăruieşte oamenilor. Intinăciunea sufletelor 
curăţind, cu focul Botezului. 


Și cealaltă slujbă a Utreniei după rânduială şi Otpustul 

Canon de rugăciune la sărbătoarea soborului Sfinţilor 70 de apostoli 


Tropar la sărbătoarea Soborului sfinţilor 70 de apostoli, glasul al 3-lea: Sfinților 
apostoli rugați pe Milostivul Dumnezeu, ca să dea iertare de greşeli sufletelor 
noastre. 


Cântarea 1 

Irmos: Deschide-voi gura mea şi se va umplea de Duh şi cuvânt voi răspunde 
Impărătesei Maici; şi mă voi arăta luminat prăznuind şi voi cânta minunile ei 
bucurându-mă. 

Stih: Sfinţilor apostoli, rugaţi-vă lui Dumnezeu pentru noi. 

Prea lăudaţilor apostoli, făcându-vă ucenici ai lui Hristos, care pentru noi S-a arătat 
în Trup materialnic, aţi luminat toată lumea cu razele dreptei cinstiri de Dumnezeu, 


risipind întunericul necredinţei. 


Stih: Sfinţilor apostoli, rugaţi-vă lui Dumnezeu pentru noi. 

Sfinţii apostoli Crisp şi Prohor, Andronic, Tadeu şi Nicanor, părăsind firea cea 
stricăcioasă şi nestatornică a celor trecătoare, au urmat lui Hristos, făcându-se 
luminători cu chip dumnezeiesc. 


Stih: Sfinţilor apostoli, rugaţi-vă lui Dumnezeu pentru noi. 


Puterea vrăjmaşului aţi biruit, măriţilor, cu puterea Duhului; şi pe cei slăbănogi de 
tot de neputinţa înţelegerii, i-aţi umplut de putere şi de cunoştinţă dumnezeiască. 


Stih: Sfinţilor apostoli, rugaţi-vă lui Dumnezeu pentru noi. 

Sfinții Amplie, Stahie şi Filip, ca nişte apostoli, ca nişte ierarhi dumnezeiești şi 
slujitori ai lucrurilor celor mai presus de cuget, au propovăduit pe Domnul, care S- 
a arătat cu adevărat în Trup. 

Stih: Preasfântă Născătoare de Dumnezeu, miluieşte-ne pe noi. 

Să cinstim cămara cea dumnezeiască a Împăratului, întru care EI a locuit, precum a 
voit. Să lăudăm pe cea nenuntită şi singura Născătoare de Dumnezeu, prin care ne- 
am îndumnezeit. 

Cântarea a 3-a 

Irmos: Pe ai tăi cântăreți, Născătoare de Dumnezeu, ceea ce eşti izvor viu şi 
îndestulat, care s-au împreunat ceată duhovnicească, întăreşte-i în dumnezeiască 
slava ta, cununilor măririi învrednicindu-i. 

Stih: Sfinţilor apostoli, rugaţi-vă lui Dumnezeu pentru noi. 

Ca pe nişte mari râuri v-a trimis pe voi Cuvântul în tot pământul, ca să-l umpleţi cu 
adăpările Dumnezeiescului Duh şi cu harul să stingeți văpaia necredinţei, prea 
înţelepților. 

Stih: Sfinţilor apostoli, rugaţi-vă lui Dumnezeu pentru noi. 

Să lăudăm pe dumnezeiescul apostol Timon, pe Sila şi pe Silvan; şi cu credinţă să 
mărim pe Sfinţii Epenet cel mărit, pe Urban şi pe Agav, adevăraţi propovăduitori ai 


lui Hristos. 


Stih: Sfinţilor apostoli, rugaţi-vă lui Dumnezeu pentru noi. 

Prea înţelepţilor, acum fericiţi fiind, ca unii ce aţi avut drept Dascăl pe Dumnezeul 
cel cu adevărat fericit, aţi făcut pe cei mai înainte ticăloşi să ajungă părtaşi ai 
Fericirii celei dumnezeieşti. 

Stih: Preasfântă Născătoare de Dumnezeu, miluieşte-ne pe noi. 

Curată, mai înainte de naştere şi după naştere te-ai arătat, cu adevărat, Maică 
Fecioară; că ai născut pe Dumnezeu, pe care L-a propovăduit, în chip strălucit, 
adunarea apostolilor. 

Cântarea a 4-a 

Irmos: Sfatul cel neurmat şi Dumnezeiesc al Intrupării Tale, celei de sus, celei din 
Fecioară, proorocul Avacum avându-l în minte, a strigat: Slavă puterii Tale, 
Doamne. 


Stih: Sfinţilor apostoli, rugaţi-vă lui Dumnezeu pentru noi. 


Marea păgânilor au tulburat-o intrând cu putere într-însa prea înţelepţii ucenici ai 
Mântuitorului, şi pe credincioşi i-a mântuit cu apă sfinţită şi cu Duhul Sfânt. 


Stih: Sfinţilor apostoli, rugaţi-vă lui Dumnezeu pentru noi. 


Strălucit-au ca soarele pe pământ Sfinții Pud, Apelie şi Filolog, Irodion, Ruf şi 
Patrova şi pe credincioşi 1-a luminat izbăvindu-i din întunericul necunoştinţei. 


Stih: Sfinţilor apostoli, rugaţi-vă lui Dumnezeu pentru noi. 


Cel Milostiv v-a trimis pe voi ca pe nişte săgeți ascuţite, ca să zdrobiţi săgețile 
vrăjmaşului şi să vindecaţi pe cei răniți cumplit, măriților, cu harul lui Dumnezeu. 


Stih: Sfinţilor apostoli, rugaţi-vă lui Dumnezeu pentru noi. 
Laudă să aducem Mântuitorului cu cântări, mărind pe sfinții Rodion, de Dumnezeu 
grăitorul şi pe lăudatul Ermie, pe înțeleptul Asincrit, pe dumnezeiescul Lin şi pe 


apostolul Gaiu. 


Stih: Preasfântă Născătoare de Dumnezeu, miluieşte-ne pe noi. 

Pe tine prea fericită, ceata proorocilor de demult, prin Duhul, cu dumnezeieşti 
graiuri sfinţite şi cu dumnezeiască cuviinţă te-a numit, Preacurată, uşă şi munte 
umbrit. 


Cântarea a 5-a 

Irmos: Spăimântatu-s-au toate de dumnezeiască mărirea ta, că tu, Fecioară ne- 
ispitită de nuntă, ai avut în pântece pe Dumnezeu Cel peste toate şi ai născut Fiu pe 
Cel fără de ani, Cel ce dăruieşte pace tuturor celor ce te laudă pe tine. 

Stih: Sfinţilor apostoli, rugaţi-vă lui Dumnezeu pentru noi. 

Luând voi puterea a lega şi dezlega, ca nişte apostoli, aţi dezlegat, prea lăudaţilor, 
pe cei legaţi cu legătura relei credinţe. Pentru aceasta prăznuim pomenirea voastră, 
dănţuind cu credinţă. 

Stih: Sfinţilor apostoli, rugaţi-vă lui Dumnezeu pentru noi. 

Cu dumnezeieşti cântări să fie cinstiți Sfinții apostoli Aristarh, Terţiu, lason şi 
Sostene, Chesar şi Marcu, Luca şi Sosipatru, Quart şi dumnezeiescul Apele, Cle- 
ment, Epafrodit şi înțeleptul Erast. 

Stih: Sfinţilor apostoli, rugaţi-vă lui Dumnezeu pentru noi. 

Pe voi, întocmai ca pe cei doisprezece, v-a trimis Domnul să dezrădăcinaţi toată 
necredința, sădind în toţi oamenii, în chip vădit, dumnezeiasca cunoştinţă, măriților 
apostoli, care vă rugaţi pentru sufletele noastre. 

Stih: Preasfântă Născătoare de Dumnezeu, miluieşte-ne pe noi. 

Luminează-mi ochii inimii mele, Fecioară; străluceşte-mi raza pocăinţei, scapă- 
mă de întunericul cel veşnic, ceea ce eşti uşă Luminii şi Scăparea tuturor 
creştinilor, care te laudă pe tine cu credinţă. 

Cântarea a 6-a 

Irmos: Înţelepţii lui Dumnezeu, care faceţi acest praznic dumnezeiesc şi cu totul 


cinstit al Maicii lui Dumnezeu, veniţi să batem din palme, mărind pe Hristos, cel ce 
S-a născut dintr-însa. 

Stih: Sfinţilor apostoli, rugaţi-vă lui Dumnezeu pentru noi. 


In toată lumea aţi stropit apa vieţii cea mântuitoare, nori însuflețiţi arătându-vă, 
apostolilor şi inimile credincioşilor aţi rourat. 


Stih: Sfinţilor apostoli, rugaţi-vă lui Dumnezeu pentru noi. 


Puterea dumnezeieştilor voastre cuvinte a biruit multa isteţime a ritorilor şi pe cei 
neînţelepţi, năuciţi de cunoaşterea înşelăciunii lor, 1-aţi înţelepțit, prea înţelepților. 


Stih: Sfinţilor apostoli, rugaţi-vă lui Dumnezeu pentru noi. 


Dumnezeiescul Pud şi Trofim, Filimon măritul şi Aristarh, Onisifor şi Tihic cel 
prea ales să fie măriţi, ca nişte ucenici ai Cuvântului. 


Stih: Preasfântă Născătoare de Dumnezeu, miluieşte-ne pe noi. 

Pe tine te laud, cea una prea lăudată şi te măresc, de Dumnezeu pururea mărită; şi 
te fericesc pe tine, ceea pe care neamuri şi neamuri te fericesc Fecioară, de Dumne- 
zeu fericită. 

Condac, glasul al 2-lea: 

Podobie: Cele de sus căutând de tot necazul ne izbăvim, de Dumnezeu Născătoare. 
Să lăudăm astăzi dumnezeieşte şi să prăznuim, credincioşilor, ceata celor şaptezeci 
de ucenici ai lui Hristos, că printr-înşii toţi ne-am învăţat a cinsti Sfânta Treime, 
cea Nedespărţită; că ei sunt luminători ai dumnezeieştii credinţe. 

Cântarea a 7-a 

Irmos: N-au slujit făpturii cugetătorii de Dumnezeu, fără numai Făcătorului; ci, 
groaza focului bărbăteşte călcând-o, se bucurau cântând: Prealăudate Doamne al 
părinților şi Dumnezeule, bine eşti cuvântat. 

Stih: Sfinţilor apostoli, rugaţi-vă lui Dumnezeu pentru noi. 

Pescuind cu plasa cuvântului, aţi tras la voi din adâncul necredinţei pe păgânii cei 


mult risipiţi, întărindu-le minţile cu semne şi cu minuni, înţelepților apostoli, 
povăţuitorii celor rătăciţi. 

Stih: Sfinţilor apostoli, rugaţi-vă lui Dumnezeu pentru noi. 

Intrând în limanul cel prea lin, v-ati arătat celor tălăzuiți de marea celor cumplite, 
înţelepţi mântuitori şi îndreptători, cântând: Doamne al părinţilor şi Dumnezeule, 
bine eşti cuvântat. 

Stih: Sfinţilor apostoli, rugaţi-vă lui Dumnezeu pentru noi. 

Toţi să fericim pe Sfinţii Evod şi pe Carp, pe Tihic şi pe Chifa, pe lust, pe Artema 
şi pe măritul Zina, ca pe nişte ucenici ai lui Hristos, cântând: Doamne al părinților 
şi Dumnezeule, bine eşti cuvântat. 

Stih: Sfinţilor apostoli, rugaţi-vă lui Dumnezeu pentru noi. 

Apostoli ai lui Hristos asemenea fulgerului, prin Duh ajungând, aţi izbăvit pe cei 
ţinuţi în noaptea necunoştinţei şi aţi îndreptat la Lumina Vieţii pe cei ce strigă 
totdeauna: Dumnezeule, bine eşti cuvântat. 

Stih: Preasfântă Născătoare de Dumnezeu, miluieşte-ne pe noi. 

Curăţire te-ai făcut tuturor celor ce pururea greşesc, Ceea ce eşti cu totul fără 
prihană, născând mai presus de fire pe Hristos, cel ce a ridicat păcatul lumii; căruia 
strigăm: Doamne al părinţilor şi Dumnezeule, bine eşti cuvântat. 

Cântarea a 8-a 

Irmos: Pe tinerii cei binecredincioşi în cuptor, naşterea Născătoarei de Dumnezeu 
i-a mântuit;, atunci fiind închipuită, iar acum lucrată; pe toată lumea ridică să-ţi 
cânte ţie: pe Domnul, lucrurile, lăudaţi-L şi-L prea înălţaţi întu toţi veci. 

Stih: Sfinţilor apostoli, rugaţi-vă lui Dumnezeu pentru noi. 

Înnoind minţile cele înţelenite cu plugul cuvântului, aţi semănat în ele seminţe de 
mântuire, prea măriţilor, şi aţi secerat Domnului, însutit, spicul dreptei cinstiri de 
Dumnezeu, mulțimea celor ce s-au mântuit, apostoli prea înţelepţi. 


Stih: Sfinţilor apostoli, rugaţi-vă lui Dumnezeu pentru noi. 


Cu laude dumnezeieşti să cinstim pe Sfinţii lacov şi pe Cleopa, pe Varnava şi pe 
Ștefan, pe Narcis prea înțeleptul, pe Marcu, pe Aristobul şi pe Apelie, ca pe nişte 

apostoli ai lui Hristos, strigând: pe Domnul lăudaţi-L şi-L prea înălțaţi întru toți 
Vecil. 


Stih: Sfinţilor apostoli, rugaţi-vă lui Dumnezeu pentru noi. 
Purtând Crucea în loc de pavăză, aţi mers bărbăteşte împotriva tuturor taberelor 


balaurului, prea înţelepților apostoli. Şi pe acelea pierzându-le, aţi vânat, prin 
credinţă, pe oamenii pe care-i robise şi Stăpânului şi Dătătorului de viaţă i-aţi adus. 


Stih: Preasfântă Născătoare de Dumnezeu, miluieşte-ne pe noi. 


O, Minune mai presus de minuni! Cum de ai născut şi ai rămas Fecioară, prea 
curată dumnezeiască Mireasă? Că ai născut pe Cuvântul Cel împreună fără de înce- 
put cu Tatăl, căruia toţi Îi cântăm: pe Domnul lăudaţi-L lucruri şi-L prea înălţaţi în- 
tru toți vecii. 


Cântarea a 9-a 

Irmos: Tot neamul pământesc să salte, cu Duhul fiind luminat şi să prăznuiască 
firea minţilor celor fără de trup, cinstind sfințita prăznuire a Maicii lui Dumnezeu 
şi să strige: Bucură-te, prea fericită Născătoare de Dumnezeu, curată, pururea Fe- 
Cioară. 

Stih: Sfinţilor apostoli, rugaţi-vă lui Dumnezeu pentru noi. 

Vindecă Hristoase, patimile inimilor noastre, pentru rugăciunile celor ce Te-au 
iubit şi Te-au propovăduit tuturor neamurilor, ca Dumnezeu, împreună şi Domn şi 
Făcător a toate, alungând toată înşelăciunea idolilor, cu lumina propovăduirii. 

Stih: Sfinţilor apostoli, rugaţi-vă lui Dumnezeu pentru noi. 

Ca nişte fulgere au strălucit în lume Sfinţii Luca şi cu Ermie, Marcu, Anania, Matia 
şi cu sfințitul Olimp şi limpede au luminat adunarea credincioşilor; pe care să-i 
cinstim astăzi cu credinţă şi cu cântări sfinţite şi cinstite. 


Stih: Sfinţilor apostoli, rugaţi-vă lui Dumnezeu pentru noi. 


Cu bună cucernicie să stăm în Casa Dumnezeului nostru şi să fericim pe sfinții 
propovăduitori şi învăţători, pe cei înţelepţi ca îngerii, care au slujit de îmbo- 

gățitori, izbăvitori, apărători şi sprijinitori tuturor celor ce cinstesc sfântă pome- 
nirea lor. 


Stih: Sfinţilor apostoli, rugaţi-vă lui Dumnezeu pentru noi. 


Strălucit-au de Lumina cea nematerialnică a Duhului Sfinţii apostoli Achila, Ahaic 
şi Carp cel mărit şi Fortunat, împreună cu cei şaizeci şi şase de slujitori ai lui 
Hristos şi sfinţiți ucenici; şi inimile tuturor le luminează astăzi pomenirea lor cea 
purtătoare de lumină. 


Stih: Preasfântă Născătoare de Dumnezeu, miluieşte-ne pe noi. 


Lumina de Fulger a naşterii tale a strălucit şi a luminat toată partea cea de sub cer 
şi a pierdut pe mai marele întunericului, Născătoare de Dumnezeu, Preacurată, 
Lauda îngerilor şi mântuirea tuturor oamenilor, care te laudă pe tine, cu neîncetate 
glasuri. 


Sedelna, glasul al 3-lea. Podobie: Dumnezeieştii credinţe... 


Ajungând voi, ucenicii Domnului nostru, temelii ale dreptei cunoaşteri de 
Dumnezeu, stâlpi neclintiți ai Bisericii, păziţi-o pe ea nevătămată, alungaţi smin- 
telile celui viclean şi rugaţi totdeauna pe Hristos, Dumnezeul nostru, să ne dă- 
ruiască nouă mare milă. 

Vieţile Sfinţilor - Soborul Sfinţilor şaptezeci de apostoli 


În data de 04 ianuarie, în Biserica Ortodoxă, se face pomenirea 
Soborului Sfintilor 70 de Apostoli 


a 7 mita 
7 


My Cel 


-” o 


A 


După alegerea celor doisprezece apostoli, Domnul nostru lisus Hristos a luat încă 
şaptezeci de apostoli mai mici, ca să-i trimită la propovăduire. Despre acest lucru 
scrie Sfântul evanghelist Luca astfel: După aceştia a arătat Domnul şi alți 
şaptezeci (Şi doi), şi i-a trimis câte doi înaintea feţei Sale; pentru că pe cei 
doisprezece îi avea lângă Dânsul, ca pe nişte martori ai vieţii Sale, iar pe cei 
şaptezeci îi trimitea. 


Dar care erau numele celor şaptezeci nu este adeverit, de vreme ce, precum scrie 
Sfântul evanghelist loan: Mulţi din ucenicii Lui S-au dus şi după aceea nu mai 
umblau cu Dânsul. Și a zis lisus celor doisprezece: Oare şi voi voiţi să vă duceţi? 
Şi a fost aşa, căci aproape de patima cea de bunăvoie a Domnului, se împuţi- 
naseră foarte mult ucenicii lui şi abia câțiva din cei şaptezeci rămăseseră lângă 
EI, dar şi din cei doisprezece a căzut unul. lar după Înviere, ceata Sfinţilor 
doisprezece apostoli s-a împlinit cu Matia; iar ceata celor şaptezeci nu îndată, ci 
încet s-a împlinit cu cei nou încredinţaţi prin buna vestire a celor care erau în 
ceata celor doisprezece şi prin propovăduirea Sfântului Pavel, cel chemat de sus, 
fiind în aceeaşi ceată cu Sfântul Petru. 


Deci se află despre cei şaptezeci de apostoli o istorie, sub numele Sfântului sfinţit 
Dorotei, episcopul Tirului, scrisă şi la începutul cărții Faptele Apostolilor, care şi 
în Prolog este pomenită. 

Dar acolo sunt scrişi unii care numai la început au fost apostoli, iar după aceea au 
căzut din credinţă şi din apostolie, precum Nicolae, nemernicul antiohian, fiind din 
cei şapte diaconi, care cu Simon vrăjitorul s-a abătut de la credinţă; la fel Figel, 
Hermogen şi Dimas, despre care scrie Sfântul Apostol Pavel către Timotei: "Ştii 
că s-au întors de la mine toţi cei din Asia, dintre care este Figel şi Hermogen” 
(1, 1, 15). Şi iarăşi: "Dimas m-a lăsat, iubind veacul de acum, pentru că S-a 
făcut mai pe urmă jertfitor idolesc în Tesalonic" (IL, 4, 10). 


Pentru aceasta scrie şi Sfântul loan, cuvântătorul de Dumnezeu în epistola sa cea 
sobornicească dintâi: "De la noi a ieşit , dar n-a fost de la noi. De ar fi fost de la 
noi, ar fi fost cu adevărat cu noi” (I, 2, 19). 


Și nu se cuvine pe unii ca aceia să-i cinstim în numărul sfinţilor celor şaptezeci ai 
soborului, ce acum se prăznuieşte. Căci ce împărtăşire este luminii cu întunericul? 
Însă mulţi sunt în acea istorie trecuţi sub tăcere, pe care Sfânta Biserică în 
sinaxarul lunilor îi numeşte sfinţi, din cei şaptezeci de apostoli, cum sunt 
Timotei, Tit, Epafras, Arhip, Ahila, Olimp, Codrat, Ahaic. Sunt încă şi altele 
multe cu îndoire, în acea istorie sub numele Sfântului Dorotei, scrise de cineva. 
Deci s-a adunat acestea aici cu multă cercetare, din dumnezeiasca Scriptură, din 
învăţăturile Sfinţilor Părinţi şi de la vechi istorici şi povestitori bisericeşti 
vrednici de crezare, făcând o enumerare ca aceasta, după numele şi rânduiala 
sfinţilor apostoli şaptezeci, care în această zi se prăznuiesc. 


Cel dintâi din cei şaptezeci de apostoli era Sfântul Iacob, fratele Domnului, pe 
care Sfântul Apostol Pavel, în epistola sa către Galateni, îl pomeneşte, zicând: M- 
am Suit în Ierusalim ca să văd pe Petru, iar pe altul din apostoli n-am văzut, 
decât numai pe Iacob, fratele Domnului (I, 18-19). Acesta a fost întâiul episcop al 
Ierusalimului, pus de însuşi Domnul, pe care propovăduindu-L, evreii l-au dat jos 
de pe aripa bisericii şi cu pietre l-au rănit; apoi lovindu-l cu un lemn în cap, s-a 
sfârşit. 


Sfântul Marcu, evanghelistul care a scris Sfânta Evanghelie, îndemnându-l 
Sfântul Apostol Petru, care pomeneşte în cea dintâi sobornicească epistolă, zicând: 
Închină-se vouă Biserica cea adunată în Babilon şi Marcu, fiul meu (I, 5, 13). 
Acesta a fost aşezat episcop în Alexandria de acelaşi Sfânt Petru, unde închinătorii 
de idoli l-au legat cu o funie, apoi, târându-l şi bătându-l cu pietre, Domnul i S-a 
arătat şi, chemându-l la slava cea cerească, şi-a dat duhul său. 


Sfântul Luca, evanghelistul care a scris Sfânta Evanghelie, povestind faptele 
Sfântului Apostol Pavel, care îl şi pomeneşte în epistola către Coloseni, zicând: 

Închină-se vouă Luca, doctorul cel iubit (IV, 14). Acelaşi a scris şi Faptele 
Apostolilor; după multe osteneli, şi-a sfârşit apostolia sa muceniceşte, în Teba 
Beoţiei. 


Sfântul Cleopa, fratele mai mic al Sfântului Iosif logodnicul Fecioarei, care, 
călătorind în Emaus cu Sfântul Luca (care pomeneşte de el în Evanghelia sa, iar al 
său nume îl trece sub tăcere), a văzut pe Domnul după Înviere; şi după o vreme, 
evreii l-au ucis în aceeaşi casă, unde a cunoscut pe Hristos înviat, prin frângerea 
pâinii. 


Sfântul Simeon, rudenia Domnului, după lacob, a fost al doilea episcop în 
Ierusalim şi a fost şi el răstignit pentru Hristos. 


Sfântul Barnaba, cel numit astfel de apostoli, iar mai înainte se numea losie, 
care se pomeneşte în Faptele Apostolilor, de către Sfântul Pavel, în epistola către 
Galateni, zicând: M-am suit în Ierusalim cu Barnaba (II, 1). Acesta cu Sfântul 
Pavel a slujit Cuvântului şi mai întâi a propovăduit pe Hristos în Roma; apoi a fost 
episcop în Mediolan, cum şi în patria sa, insula Ciprului; şi a fost ucis de evrei şi 
de elini cu pietre, apoi l-au îngropat cu Evanghelia Sfântului Matei, cea scrisă de 
dânsul. 


Sfântul losie sau Iosif, numit Varsava şi lust, cel numărat împreună cu Matia, 
după luda cel căzut, care se pomeneşte în Faptele Apostolilor (I, 23); iar de Sfântul 
Pavel în epistola sa către Coloseni se numeşte şi Isus, care se mai zice lust; şi se 
povesteşte de către dascăli că acest losie este fiul lui Iosif logodnicul, ca şi Iacob, 
Simeon şi luda (nu Iscarioteanul); a fost episcop în Eleuteropolis, unde s-a sfârşit 
muceniceşte. 


Sfântul Tadeu, care a fost mai înainte ucenic al Sfântului loan Botezătorul, apoi al 
lui Hristos, altul decât Sfântul Apostol luda Tadeul, care se numeşte şi Levi, unul 
din cei doisprezece, care a botezat pe Avgar, împăratul Edesei, şi l-a curăţat de 
lepră; care după multe osteneli întru bunăvestirea lui Hristos, a adormit întru 
Domnul, în Berit, cetatea Feniciei. 


Sfântul Anania, care a botezat pe Pavel apostolul, a fost episcop în Damasc; iar în 
Eleuteropolis şi-a sfârşit alergarea şi fiind ucis cu pietre, s-a dus către Domnul 
nostru lisus Hristos, pe care L-a văzut stând în cerurile cele deschise. 

Sfântul Filip, unul din cei şapte diaconi, care a botezat pe Simon vrăjitorul în 
Samaria şi pe famenul Candachiei; el a fost episcop în Tralia Asiei, şi luminând pe 
mulţi în credinţă, a trecut în adânci bătrâneţi la viaţa cea neîmbătrânită. 


Sfântul Prohor, unul din cei şapte diaconi, împreună călător cu Sfântul loan, 
cuvântătorul de Dumnezeu şi părtaşul ostenelilor sale. Întâi a fost episcop în 
Nicomidia, cetatea Bitiniei; apoi, propovăduind pe Hristos în Antiohia, muce- 
niceşte s-a săvârşit. 


Sfântul Nicanor, unul din cei şapte diaconi, în aceeaşi zi în care a fost ucis întâiul 
Mucenic Ştefan, după cum se scrie în Faptele Apostolilor - fiind prigoană mare 
asupra lerusalimului - a fost ucis împreună cu două mii, din cei ce credeau în 
Hristos. 


Sfântul Timon, unul din cei şapte diaconi, a fost episcop în cetatea Bostrica din 
Arabia şi, propovăduind numele lui Hristos, a pătimit multe de la iudei şi de la 
elini. Fiind aruncat într-un cuptor aprins, a ieşit viu, nevătămat;, apoi s-a dus către 
Domnul. 


Sfântul Parmena, unul din cei şapte diaconi, săvârşind slujba cea încredinţată lui 
de apostoli, întru propovăduirea cea plină de credinţă, şi-a dat sfârşitul muceni- 
ceşte, înaintea feţei apostolilor. 


Sfântul Timotei, ostenindu-se întru bună vestire cu Sfântul Pavel, care i-a trimis 
două epistole, a fost episcop în Efes, iar la praznicul elinesc, ce se numea 
Katagoghion, s-a sfârşit muceniceşte. 


Sfântul Tit, asemenea s-a ostenit în bună vestire cu Sfântul Pavel, care i-a scris o 
epistolă; el a fost episcop al Gortinei, în Creta. 


Sfântul Filimon, către care Sfântul Pavel s-a ostenit a-i trimite scrisoare, a fost 
episcop de Gaza. 


Sfântul Onisim, despre care Sfântul Pavel scrie către Filimon, chinuindu-se de 
către Terţul, eparhul Romei, s-a sfârşit în Puteoli. 


Sfântul Epafras, pe care Sfântul Pavel îl pomeneşte în Epistola trimisă către 
Filimon, zicând: Se închină ție Epafras, cel robit împreună cu mine, pentru lisus 
Hristos (I, 23). A fost episcop în Colose, în Biserica Laodiceii şi în lerapole; apoi 
cu Sfântul Pavel au fost la Roma în legături, de unde Pavel, scriind către Coloseni, 

zice: Închină-se vouă Epafras, cel de la voi, robul lui lisus Hristos, care 
totdeauna se nevoieşte în rugăciuni, ca Să fiţi desăvârşiţi întru toată voia lui 
Dumnezeu. Că mărturisesc pentru dânsul că are multă râvnă şi durere pentru 
voi şi pentru cei ce sunt în Laodiceea şi în lerapole (IV, 12-13). 


Sfântul Arhip, cel pomenit în aceeaşi Epistolă către Filimon, a fost, după Sfântul 
Eprafas (cel ţinut la Roma în legături), episcop în Colose, către care scrie Sfântul 
Pavel, zicând: Să spuneţi lui Arhip: Păzeşte-ţi slujba pe care ai luat-o de la 
Dumnezeu ca s-o săvârşeşti (IV, 17). 


Sfântul Sila, care cu Sfântul Apostol Pavel a propovăduit cuvântul lui Dumnezeu 
şi împreună cu dânsul a suferit multe chinuri, bătăi şi temnițe, despre care se scrie 
în Faptele Apostolilor: Jar Pavel alegând pe Sila, a întărit Bisericile. A fost 
episcop în Corint, ostenindu-se foarte mult în propovăduirea cuvântului lui 
Dumnezeu; şi făcând semne şi minuni, S-a dus către Domnul. 


Sfântul Silvan, pe care Sfântul Petru, în scrisoarea sa cea sobornicească, îl pome- 
neşte astfel: Prin Silvan, credinciosul frate, precum mi se pare, puţin am Scris 
vouă (I, 5, 12). Asemenea şi Sfântul Pavel, în a doua Epistolă către Corinteni, zice: 
Fiul lui Dumnezeu, lisus Hristos, Care la voi prin noi S-a propovăduit de mine şi 
de Silvan. Acesta cu Sfântul Pavel a propovăduit cuvântul lui Dumnezeu şi a fost 
episcop în Tesalonic; apoi multe primejdii suferind pentru nevoinţa credinţei, s-a 
suit la încununătorul de nevoinţă, Hristos. 


Sfântul Crescent, pe care-l pomeneşte Sfântul Pavel în a doua epistolă a sa, către 
Timotei, zicând: Crescent în Galatia, s-a trimis de mine la propovăduire (II, 4, 
10). Acesta a fost episcop în Galatia, apoi a propovăduit în Galia pe Hristos, iar în 
Viena, cetatea Galiei, a numit episcop pe ucenicul său Zaharia; apoi iarăşi s-a 
întors în Galatia, unde a murit muceniceşte, în timpul împăratului Traian (98-117). 


Sfântul Crisp, pe care Faptele Apostolilor îl pomenesc astfel: Iar Crisp, înce- 
pătorul soborului, a crezut în Domnul cu toată casa sa. Despre care şi Sfântul 
Pavel în Epistola către Corinteni, zice că "pe Crisp l-a botezat” (1, 1, 14). Şi a fost 
episcop în insula Eghina, care se află lângă Pelopones, între Marea Egeei şi a 
Ioniei. 


Sfântul Epenet, pe care Sfântul Pavel în Epistola sa către Romani îl pomeneşte, 
zicând: Inchinaţi-vă iubitului meu Epenet, care este începătorul Asiei, întru 
Hristos (16, 15). A tost episcop în Cartagina. 

Sfântul Andronic, pe care în aceeaşi epistolă Sfântul Apostol Pavel îl pomeneşte, 
zicând: Închinaţi-vă lui Andronic (16, 7). Apoi, numindu-l rudenie, împreună cu 
dânsul robit şi vestit între apostolii cei mai înainte de el care au crezut în Hristos. A 
fost episcop în Panonia. 


Sfântul Stahie, pe care Sfântul Pavel în aceeaşi epistolă îl pomeneşte: Închinaţi- 
vă, zice, şi iubitului meu Stahie (16, 9). EI a fost pus episcop de către Sfântul 
Apostol Andrei, cel întâi chemat, în Arghiropolis, din Bizanţ. 


Sfântul Amplie, pe care Sfântul Pavel în aceeaşi epistolă îl pomeneşte, zicând: 
Închinaţi-vă lui Amplie, iubitul meu în Dumnezeu (16, 8). A fost episcop, 
propovăduind pe Hristos în Diospol şi în cetatea Odessos şi acolo, fiind ucis de 
elini, s-a sfârşit. 


Sfântul Urban, pe care în aceeaşi epistolă Sfântul Pavel îl pomeneşte, zicând: 
Inchinaţi-vă lui Urban, iubitorul nostru în Hristos (16, 9). A fost episcop în 
Macedonia şi s-a sfârşit muceniceşte. 


Sfântul Narcis, pe care în aceeaşi epistolă îl pomeneşte Sfântul Pavel, zicând: 
Inchinaţi-vă celor ce sunt din casa lui Narcis în Domnul (16, 11). A fost episcop 
în Atena. 


Sfântul Apelie, pe care în aceeaşi epistolă îl pomeneşte Sfântul Pavel, zicând: 
Inchinaţi-vă lui Apelie, cel încercat în Hristos (16, 10). A fost episcop în 
Heracleea. 


Sfântul Aristobul, pe care Sfântul Pavel în aceeaşi epistolă îl pomeneşte, zicând: 
Inchinaţi-vă celor ce sunt de la Aristobul (16, 10). A fost episcop în Bretania şi 
acolo, după multe osteneli şi pătimiri, s-a sfârşit. 


Sfântul Irodion, pe care în aceeaşi epistolă Sfântul Pavel îl pomeneşte, zicând: 
Inchinaţi-vă lui Irodion, rudeniei mele (16, 11). A tost episcop în Patras. 


Sfântul Agab a luat darul proorociei. Pe sfântul acesta îl pomenesc Faptele 
Apostolilor, zicând că într-o vreme s-a pogorât un prooroc din Iudeea, anume 
Agab, care, luând brâul lui Pavel şi legându-şi mâinile sale şi picioarele, a zis: Aşa 
grăieşte Duhul Sfânt: pe bărbatul care are brâul acesta, aşa îl vor lega iudeii în 
Ierusalim şi-l vor da în mâinile limbilor. 

Sfântul Ruf, pe care în Epistola către Romani îl pomeneşte Sfântul Pavel, zicând: 
Inchinaţi-vă lui Ruf, cel ales în Domnul (16, 13). A tost episcop în Teba din 
Elada. 


Sfântul Asincrit, care se pomeneşte în aceeaşi epistolă (16, 14), a fost episcop în 
Ircania, din Asia. 


Sfântul Flegon, cel pomenit în aceeaşi epistolă (16, 14), a fost episcop în Maraton, 
în cetatea Traciei. 


Sfântul Hermes, care se pomeneşte în aceeaşi epistolă (16, 14), a fost episcop în 
Filipopoli. 


Sfântul Patrova, cel pomenit în aceeaşi epistolă (16, 14), a fost episcop în Neapole 
şi în Puteoli (Italia). 


Sfântul Hermas, care în aceeaşi epistolă se pomeneşte (16, 14), a fost episcop în 
Dalmația. Pentru aceşti cinci sfinţi, care s-au pomenit aici mai sus, scrie Sfântul 
Pavel, zicând: Inchinaţi-vă lui Asincrit, Flegon, Hermes, Patrova şi Hermas (16, 
14). 


Sfântul Lanos, pe care îl pomeneşte Sfântul Pavel în Epistola a doua către Timotei 
(II, 4, 21), a fost episcop în Roma. 


Sfântul Gaius, pe care, în Epistola către Romani (16, 23), îl pomeneşte Sfântul 
Pavel, zicând: Se închină vouă Gaius, ospătătorul meu şi a toată Biserica. A fost 
episcop în Efes, după Sfântul Timotei. 


Sfântul Filolog, pe care îl pomeneşte în aceeaşi epistolă (16, 15) Sfântul Pavel, 
zicând: Inchinaţi-vă lui Filolog. A tost pus de Sfântul Apostol Andrei, episcop în 
Sinope. 


Sfântul Lucius, pe care Sfântul Pavel în aceeaşi epistolă (16, 21) îl pomeneşte, a 
fost episcop în Laodiceea Siriei. 


Sfântul lason, care se pomeneşte în aceeaşi epistolă (16, 21), a fost episcop în 
Tars. 


Sfântul Sosipatru, cel pomenit în aceeaşi epistolă, a fost episcop în Iconiu. Despre 
aceşti trei sfinți aici pomeniţi, scrie Sfântul Pavel, după ce spune despre Sfântul 

Timotei, zicând: Se închină vouă Lucius, Iason şi Sosipatru, rudeniile mele (16, 
21). 


Sfântul Olimpan, pe care Sfântul Pavel îl pomeneşte în aceeaşi epistolă (16, 15), 
urmând Sfântului Apostol Petru, până la pătimirea lui de moarte, a fost tăiat în 
Roma, împreună cu Sfântul Apostol Irodion, de către Nero (54-68); precum scrie 
Metafrast la ziua Sfinţilor Apostoli Petru şi Pavel. 


Sfântul Tertius, care a scris către Romani epistola spusă de Sfântul Pavel, în care 
singur pe sine se pomeneşte aşa: Mă închin vouă şi eu Tertius, cel ce am scris 
epistola aceasta, întru Domnul. A fost episcop în Iconiu, al doilea după Sfântul 
Sosipatru, unde a câştigat şi muceniceasca cunună. 


Sfântul Erast, pe care Sfântul Pavel îl pomeneşte în aceeaşi epistolă (16, 23), a 
fost iconom al Bisericii Ierusalimului, iar după aceea episcop al Paneadei. 


Sfântul Cvartus, care în aceeaşi epistolă (16, 23) se pomeneşte, a fost episcop în 
Beirut. Despre aceşti doi sfinţi, Sfântul Pavel scrie: Se închină vouă Erast, 
dregătorul cetăţii, şi Cvartus, fratele (16, 23). 


Sfântul Evod a fost episcop în Antiohia, după un alt sfânt apostol; pe el îl 
pomeneşte Sfântul Ignatie, purtătorul de Dumnezeu, în epistola sa către Antiohieni, 
zicând: "Aduceţi-vă aminte de fericitul Evod, părintele nostru, care întâi a fost 
păstor pus vouă de sfinţii apostoli". EI s-a sfârşit muceniceşte. 


Sfântul Onisifor, pe care îl pomeneşte Sfântul Pavel în Epistola a doua către 
Timotei (|, 16), zicând: Să dea Domnul milă casei lui Onisifor, că de multe ori m- 
a odihnit şi de lanţurile mele nu s-a ruşinat. A fost episcop în Colofon şi în 
Cirene. 


Sfântul Clement, pe care îl pomeneşte Sfântul Pavel în Epistola către Filipeni (4, 
3), zicând: S-a nevoit cu mine şi Clement. El a fost episcop în Roma, după 
episcopii Lin şi Clt; apoi surghiunit fiind în Chersones, s-a sfârşit muceniceşte, 
prin înecare în adâncul mării. 


Sfântul Sostene, care după Sfântul Crisp a fost începător soborului iudaicesc, 
întorcându-se la credinţă de către Sfântul Pavel, şi despre care se scrie în Faptele 
Apostolilor: Și prinzând toţi elinii pe Sostene, începătorul soborului, îl băteau 
înaintea divanului. Despre el pomeneşte Sfântul Pavel în Epistola I către 

Corinteni, începută aşa: Pavel, chematul apostol al lui lisus Hristos, cu voia lui 
Dumnezeu, şi Sostene fratele (1, 1, 1). EI a fost episcop în Colofon. 


Sfântul Apolo, despre care pomenesc Faptele Apostolilor, astfel: lar un iudeu 
anume Apolo, de neam din Alexandria, bărbat cuvântător, a venit în Efes, fund 
puternic în Scripturi. Acesta era învăţat în calea Domnului şi, arzând cu Duhul, 
învăţa cu dinadinsul despre Domnul. Îl pomeneşte Sfântul Pavel în epistola 1 către 
Corinteni (|, 3, 6): Eu am sădit, Apolo a udat, iar Dumnezeu a crescut. El a fost 
episcop în Smirna, mai înainte de Sfântul Policarp. 


Sfântul Tihic, cel pomenit în Faptele Apostolilor şi în epistolele Sfântului Pavel 
către Efeseni (6, 21) şi Coloseni (4, 7), zicând: Iar cele pentru mine, pe care le 
lucrez, toate le va spune vouă Tihic, iubitul meu frate, şi credinciosul slujitor în 
Domnul, pe care l-am trimis la voi ca să ştiţi cele pentru noi şi ca să se mângâie 
inimile voastre. În Epistola a doua către Timotei (4, 12) zice: Iar pe Tihic l-am 
trimis în Efes. EI a fost episcop în Colofon, după Sfântul Sostene. 


Sfântul Epafrodit, pe care-l pomeneşte Sfântul Pavel în Epistola către Filipeni O, 
25; 4, 18), zicând: Jar mai de folos am socotit că pe Epafrodit, fratele, ajutătorul 
şi împreună ostaşul meu, iar al vostru apostol şi slujitor trebuinţei mele, a-l 
trimite la voi. A fost episcop în Adriania. 


Sfântul Carp, despre care Sfântul Pavel în a doua Epistolă către Timotei (4, 13), 
după Sfântul Tihic, pomeneşte zicând: Felonul pe care l-am lăsat în Troada, la 
Carp, venind aici, să-l aduci, precum şi cărţile. EI a fost episcop în Veria Traciei. 


Sfântul Codrat a fost episcop în Atena şi în Magnesia unde, cuvântul Domnului 
propovăduind, şi-a luat sfârşitul prin mucenicie de la atenieni, în vremea împăra- 
tului Adrian (117-138). 


Sfântul Marcu, care se numeşte şi loan, pe care Faptele Apostolilor îl pomenesc 
de multe ori, că a fost călător împreună cu Pavel şi cu Barnaba, zicând: Jar 
Barnaba şi Saul s-au întors din Ierusalim la Antiohia, împlinindu-şi slujba şi a 
luat cu sine pe loan, care se chema Marcu. El a fost episcop în Biblos, din 
Fenicia, şi umbra lui gonea bolile. 


Sfântul Zina, care se zice legiuitor, adică învățătorul legii lui Moise, despre care 
Sfântul Pavel, în Epistola sa către Tit (III, 13), zice: Pe Zina, legiuitorul, degrabă 
să-l trimiţi la mine. EI a fost episcop în Diospoli. 

Sfântul Aristarh, despre care pomenesc Faptele Apostolilor, precum şi Epistola 
Sfântului Apostol Pavel către Coloseni şi către Filimon. El a fost episcop în 
Apameia Siriei. 


Sfântul Pudenţiu, despre care pomeneşte Sfântul Pavel în Epistola a doua către 
Timotei (4, 21), zicând: Se închină ţie şi Pudenţiu. El a fost la romani bărbat 
drept-credincios, primind în casa sa pe Sfinții Apostoli Petru şi Pavel şi adunarea 
celorlalţi credincioşi, a cărui casă s-a schimbat după aceea în biserică, ce se numea 
păstorească şi în care se zice că Sfântul Petru slujea Liturghia. 


Sfântul Trofim, despre care Faptele Apostolilor pomenesc, ca şi Sfântul Pavel în 
Epistola a doua către Timotei (4, 20), zicând: Iată pe Trofim l-am lăsat bolnav în 
Milet. EI cu Pudenţiu şi cu Aristarh au urmat în toate călătoriile pe Sfântul Pavel şi 
la sfârşit, în vremea tăierii lui în Roma de către Nero, toţi aceşti trei au fost tăiaţi. 


Sfântul Marcu, nepotul lui Barnaba, a fost episcop în Apolonia, despre care 
pomeneşte Sfântul Pavel în Epistola sa către Coloseni (4, 10), împreună cu Sfântul 
Aristarh, zicând: Închină-se vouă Aristarh, cel robit cu mine, şi Marcu, nepotul 
lui Barnaba. 


Sfântul Artemas, despre care pomeneşte Sfântul Pavel, scriind către Tit (3, 12), 
zicând: Când voi trimite pe Artemas la tine. E] a fost episcop în Listra. 


Sfântul Acvila, despre care pomenesc Faptele Apostolilor şi epistolele lui Pavel, a 
fost episcop în Heraclea, iar în Asia şi în Ahaia a propovăduit cuvântul lui 
Dumnezeu şi a fost ucis de necredincioşi. 


Sfântul Fortunat, despre care Sfântul Pavel pomeneşte în Epistola 1 către 
Corinteni (16, 17), a câştigat sfârşit fericit în propovăduirea cuvântului lui Dumne- 
zeu. 


Sfântul Ahaic, pe care îl pomeneşte Sfântul Pavel împreună cu Fortunat, în aceeaşi 
Epistolă către Corinteni (16, 17): M-am bucurat de venirea lui Fortunat şi a lui 
Ahaic, căci lipsirea voastră au împlinit-o aceştia şi au odihnit duhul meu şi al 
vostru. 


Până aici se împlineşte desăvârşit ceata sfinţilor 70 de apostoli, la care, după alt 
izvor al Evangheliei, se adaugă încă şi aceşti doi: 

Sfântul Dionisie Areopagitul, despre care pomenesc Faptele Apostolilor, a fost 
întâi episcop în Atena, apoi în Galia a propovăduit pe Hristos şi acolo i s-a tăiat 
capul. lar faptul că şi acesta a fost din aceeaşi ceată apostolească, îl mărturiseşte 
Eusebiu, zicând astfel despre aceşti apostoli: Au adăugat la aceştia pe Areopagitul 
acela, anume Dionisie, care s-a întors la credinţă în Atena, prin propovăduirea lui 
Pavel, cum scrie Luca în Faptele Apostolilor. 


Sfântul Simeon, care s-a numit Niger, despre care Sfântul Luca, în Faptele Apos- 
tolilor (13, 1), pomeneşte, zicând: Erau unii în Biserica din Antiohia, prooroci şi 
dascăli, Barnaba şi Simeon, care se numea Niger. lar cum că şi acesta este din 
aceeaşi ceată apostolească, mărturiseşte Sfântul Epifanie, punându-l pe dânsul între 
apostoli, pentru că le pomeneşte numele acelora astfel: Marcu, Luca, lust, Barnaba, 
Apelie, Ruf, Niger (adică Simeon Niger), şi pe ceilalți şaptezeci şi doi. Astfel 
scriind Sfântul Epifanie pentru aceşti doi, ne încredinţează ca ceata acestor sfinți 
apostoli cuprinde şaptezeci şi două de feţe şi că Sfântul Simeon Niger este unul din 
acelaşi număr apostolesc. 


Cu ale tuturor acestora mult ajutătoare sfinte rugăciuni, să ne învrednicim Şi noi cu 
adunarea cea sfântă ca să ne facem părtaşi chemării cereşti şi să cunoaştem pe Cel 
Preaînalt Apostol şi Arhiereu al mântuirii noastre, lisus Hristos, lăudându-L pe EI, 
ca şi pe Dumnezeu Tatăl şi pe Sfântul Duh, în vecii vecilor. Amin. 


Insemnare 


În ştiinţă să fie ca după aceştia toţi care s-au scris aici, pot încă şi mai mulţi să se 
afle într-aceeaşi vreme, împreună cu sfinţii apostoli; fiindcă mărturiseşte despre 
aceasta Eusebiu, episcopul Cezareei Palestinei, care în cartea sa cea dintâi, în cap. 
al 12-lea, scrie astfel: "Numele fiecăruia din cei doisprezece apostoli ai lui Hristos 
din destul se încredinţează, din mărturiile Evangheliei, iar pentru cei şaptezeci de 
apostoli nici un catalog sigur nu se află undeva”. 


De vei voi ca să cercetezi cu înlesnire, vei afla mai mult de şaptezeci, din 
mărturiile Sfântului Pavel, care în cea dintâi Epistolă către Corinteni zice: Hristos 
S-a arătat după Învierea Sa lui Chifa, apoi celor unsprezece; iar după aceea S-a 
arătat la mai mult decât cinci sute de fraţi deodată, dintre care cei mai mulți 
trăiesc până acum, iar unii au şi adormit. Deci, mulţi ostenindu-se în buna vestire 
a lui Hristos în aceeaşi vreme în Biserica cea dintâi şi, luminând multe ţări cu 
credinţă, asemenea cu apostolii sunt vrednici de numele apostolesc, iar unii aici 
îndeosebi trebuie să se pomenească. 


Ar Dr De De De de De Dr De De De e Dr Dr dr De De De e de dr fr Ar A 


Xp XP XP XP 3 Ie e e 30 IE 3 2 2 2 E E 30 E 30 3 2 DE DP E 30 IE E IE XX 


De De de De Ar Dr De De De De De Dr Dr de De De dr De Dr Dr De de de dr dr d 


Xp XP XP XP 3 IE E 2 E 30 E 3 2 2 2 E 30 0 IE IE 2 E DP XX 


Adică: Sfântul Lazăr, fiind mort patru zile şi de Domnul înviindu-se, împreună cu 
sfinții apostoli a primit Duhul Sfânt, Care în limbi de foc S-a coborât. Fiind mare 
prigoană asupra Bisericii lerusalimului, după uciderea lui Ştefan, a fost izgonit din 
hotarele Iudeii şi slobozit pe mare într-o luntre fără vâsle, împreună cu Sfântul 
Maximin ucenicul Domnului şi cu Sfântul Chelidonie, care din naştere a fost orb şi 
de Domnul s-a luminat; însă plutind după dumnezeiasca ocârmuire în Marsilia, 
acolo Sfântul Lazăr a propovăduit apostoleşte pe Hristos. Apoi, fiind episcop în 
cetatea Kitiei din insula Ciprului, a murit. Şi sfântul lui trup, după mulţi ani, s-a 
descoperit într-o raclă de marmură cu aceste cuvinte scrise deasupra: "Lazăr cel 
mort de patru zile, prietenul lui Hristos". 


Sfântul Maximin din Livia, cetate care se numea astfel în Galia, a fost întâi 
episcop şi împlinitor de propovăduiri apostoleşti. Acolo a petrecut şi Sfântul 
Chelidonie, ajutătorul episcopiei la propovăduirea apostolească, cu Sfântul 
Maximin, unde cu pace s-a odihnit; iar de unii istorici se numără în ceata sfinţilor 
şaptezeci de apostoli, ca unul dintr-înşii. 


Sfântul Iosif, cel din Arimateea, care a fost învăţat de isus şi a cerut prea cinstitul 
Lui trup de la Pilat; la fel, izgonindu-se de zavistnicii evrei din hotarele lor, a 
propovăduit pe Hristos în Anglia, unde a şi murit; ca un apostol se cinsteşte de 
locuitorii acelei ţări. 


Sfântul Nicodim, care a venit noaptea la învăţătura lui Hristos şi a dat sfat bun 
pentru neosîndirea Domnului, iar mai pe urmă împreună cu losif a îngropat cu 
cinste trupul lui lisus şi l-a uns cu aromate; el la fel a pătimit prigonire 
apostolească de la evrei, pentru credinţa şi propovăduirea lui Hristos. 


Sfântul Gamaliel, care a fost învăţător Sfântului Apostol Pavel şi a dat evreilor 
sfat bun despre propovăduirea sfinţilor apostoli, zicând: Dacă este de la Dumnezeu 
învăţătura aceasta, nu veţi putea s-o nimiciţi. După ce a arătat aceasta, a 
propovăduit apostoleşte pe Hristos, în Care a crezut, şi, pe cel izgonit pentru 
propovăduire, adică pe Sfântul Nicodim, îl ţinea la sine, pe care până la sfârşitul 
vieţii hrănindu-l, după moarte l-a îngropat aproape de Sfântul Ştefan, întâiul 
mucenic. 


Sfântul famen al împărătesei Candachiei, cel botezat în cale de Sfântul Filip, pe 
împărateasa aceea a adus-o la Hristos; a fost întâi propovăduitor al lui Hristos în 
Etiopia, apostol al Etiopiei numindu-se, s-a sfârşit muceniceşte. 

Sfântul Zaheu, cel ce a primit în casa sa pe Domnul, bucurându-se, iar de la 
Dânsul a auzit acestea: Astăzi mântuire casei acesteia s-a făcut. După Înălţarea 
Domnului a urmat pe Sfântul Petru, de care punându-se episcop în Cezareea 
Palestinei, a propovăduit pe Hristos. 


Sfântul Cornelie sutaşul, cel botezat de Sfântul Petru şi de acelaşi pus episcop în 
Cezareea, după Sfântul Zaheu, şi casa lui a făcut-o biserică. 


Sfântul Longhin sutaşul, care a crezut în vremea răstignirii Domnului şi cu 
adevărat a mărturisit că lisus este Fiul lui Dumnezeu, apoi şi Învierea Lui a 
mărturisit-o; după aceasta, fiind propovăduitor şi apostol al lui Hristos în 
Capadochia, a pătimit muceniceşte. 


Sfântul Ienatie, purtătorul de Dumnezeu, pe care Domnul, când era prunc, l-a 
luat în mâinile Sale. EI a fost episcop în Antiohia, propovăduind pe Hristos, pentru 
Care a şi pătimit în Roma, dându-se spre mâncare leilor. 


Sfântul Policarp, episcopul Smirnei, pe care fericitul Simeon Metafrast, în viaţa 
Sfântului Ignatie, purtătorul de Dumnezeu, îl numeşte apostol dumnezeiesc, scriind 
aşa: "A sosit în Smirna şi, acolo, Sfântul Ignatie a sărutat pe Sfântul Policarp, 
dumnezeiescul apostol, episcopul Smirnei, şi, împreună cu sine, ucenicul”. 


Sfântul Aristion, episcop al Bisericii Smirnei, ucenicul Domnului, din aceia care 
erau după cei doisprezece apostoli, pomenit în cărțile Sfântului Papia, episcopul 
lerapolei, cel ce a vieţuit îndată după apostoli, despre care scriu istoricii bisericeşti: 
Nichifor în cartea a III-a, cap. 20, şi Eusebiu în cartea a III-a, cap. 33. 


Sfântul lerotei, cel ce a învăţat credinţa de la Sfântul Apostol Pavel şi a fost pus 
episcop în Atena, care la Adormirea Preacuratei Maicii lui Dumnezeu, s-a adus în 
ceata Sfinților Apostoli prin văzduh. 


Sfântul Antipa, episcopul Pergamului, a pătimit mărturisind apostoleasca propo- 
văduire în Hristos; despre care Însuşi Domnul Hristos a arătat în descoperirea 
Sfântului loan, cuvântătorul de Dumnezeu, zicând: Antipa, martorul Meu cel cre- 
dincios, este ucis. 


Sfântul Dimitrie, despre care a scris Sfântul loan, cuvântătorul de Dumnezeu în 
Epistola a treia (1, 12), zicând: Lui Dimitrie i s-a mărturisit de la toţi şi de la 
însuşi adevărul. Și noi mărturisim şi Ştii că mărturia noastră este adevărată. El a 
fost episcop în Filadelfia, în Asia. 

Încă se mai pomeneşte în Faptele Apostolilor Mnason din Cipru, vechi ucenic al 
Domnului, despre care scrie Sfântul Luca aşa: Au venit cu noi şi nişte ucenici din 
Cezareea, aducând cu ei pe un vechi ucenic din Cipru, Mnason, la care găzduim 
noi. Poate va socoti cineva că acest vechi ucenic al Domnului, Mnason, este 
acelaşi cu lason. 


Deci aceştia şi mai mulţi, afară din soborul celor şaptezeci de apostoli, au fost 
vechi ucenici ai Domnului, în aceeaşi vreme cu apostolii propovăduitori ai Lui, 
afară de mai mult de cinci sute de fraţi, care, deşi n-au fost pomeniţi, au văzut pe 
Domnul înviat; numele lor sunt scrise aici, pe pământ, în cărți, dar în ceruri sunt 
scrise cu adevărat, precum scrie Sfântul Pavel către Filipeni, în cap. 4: Care întru 
bună vestire s-au nevoit cu mine, şi cu ceilalţi ajutători ai mei, ale căror nume 
sunt în cărţile vieţii. 


lar în povestirea scrisă sub numele Sfântului Dorotei, pentru cei şaptezeci de 
apostoli, aceleaşi nume se repetă. 


Încă, se mai ştie că în povestirea aceea scrisă sub numele lui Dorotei, multe, 
precum am scris, fiind nesigure, patru nume din cei şaptezeci de apostoli în zadar 
se pomenesc, anume lrodion, spunându-l a doua oară, ca şi cum ar fi acelaşi cu 
Sfântul Pavel Rodion, pe care Pavel nu l-a pomenit nicăieri, fără numai pe Irodion. 
Și iarăşi pe Apolo, Tihic şi Aristarh, pe care singuri aceiaşi, iar nu îndoiţi îi 
pomeneşte Sfântul Pavel. 


La aceeaşi povestire numele a patru se află de câte două ori, al lui Cleopa cu 
Simeon şi Crisp cu Crescent; căci se scrie că şi cum acelaşi Cleopa ar fi şi Simeon; 
ŞI cei vrednici de credinţă, vechi istorici bisericeşti, Eusebiu, cel numit Pamfil, şi 
Nichifor al lui Calist Xantopol şi cel adus de dânşii ca mărturie mai veche, adică 
Hegesip, iar după dânşii şi Gheorghe Kedrin, scriu asemenea, cum că Cleopa era 
frate mai mic al Sfântului Iosif logodnicul, iar Simeon era ruda Domnului; deşi se 
pomeneşte în Prolog că Simeon acesta era acelaşi, adică fiul lui Iosif, ca şi Iacob, 
losie şi luda; însă cei mai vrednici de credinţă istorici bisericeşti grăiesc că Simeon 
acesta (rudenia Domnului, episcopul Ierusalimului, al doilea după Iacob), era fiul 
unic al lui Cleopa, fratele lui Iosif şi văr, iar nu frate bun lui Iacob, fiul lui Iosif; iar 
acel Simeon, fiul lui losif şi frate bun lui Iacob, era altul (nepomenit între apostoli), 
de care socotesc că n-a luat slujba apostoliei, precum Iacob şi Iosif, fraţii lui, între 
cei şaptezeci, iar luda (care se zice şi Tadeu), era între cei doisprezece. 


Dar poate că mai înainte de a se împărți apostolii în lume, s-au dus din viaţa 
aceasta, precum şi alți ucenici ai Domnului, despre care Sfântul Pavel zice: Cei mai 

mulți sunt până acum, iar unii au şi adormit; lucru care rămâne la bisericeasca 
socoteală şi este dovedit, că altul era Cleopa şi altul Simeon. 


lar ceea ce se scrie despre Crisp, pe care Sfântul Pavel îl pomeneşte în Epistola a 
doua către Timotei, că a fost episcop în Galileia, - apoi în epistola aceea se 
pomeneşte Crisp sau Crescent, episcopul Galatiei şi al Galileei; iar deosebit alt 
Crisp, mai mare al soborului, se pomeneşte în Faptele Apostolilor şi în epistola 
întâia către Corinteni a lui Pavel. 


În aceeaşi povestire se scrie că Chifa, pe care Sfântul Pavel l-a mustrat în Antiohia, 
a fost episcop în Ivonia. Dar Sfântul Pavel în Antiohia, precum scrie către 
Galateni, nu altcuiva sau lui Chifa, cel din şaptezeci de apostoli, ci însuşi lui Petru, 
apostolul cel sfânt, i-a stat împotrivă pe faţă, căci sminteala era să vieţuiască ca 
neamurile. 


În aceeaşi povestire se mai scrie că unul din cei şaptezeci ar fi fost un apostol 
Cezar, dar Sfântul Pavel, scriind din Roma către Filipeni (4, 22), pomeneşte de 
casa cezarului Nero, care atunci împărăţea în Roma (54-68), iar nu de vreun ucenic 
al Domnului anume Cezar, precum despre aceasta scriu sfinții învăţători, Sfântul 
loan Gură de Aur şi Sfântul Teodoret. Cel dintâi zice: "l-am îndemnat şi i-am 
întărit, arătându-le că propovăduirea s-a atins şi de casa împărătească; pentru că 
dacă cei ce erau în casele împărăteşti toate le-au defăimat pentru Împăratul ceresc, 
mult mai ales li se cădea lor, filipenilor, s-o facă". Celălalt, Sfântul Teodoret, zicea: 
"Prea multă mângâiere le-a adus, când le-a spus că şi în palatele împărăteşti 
stăpâneşte dumnezeiasca Evanghelie şi pe casnicii necuratului împărat îi aduce la 
viaţă”. Aşa tâlcuiesc aceşti sfinţi învăţători cuvintele apostolului, care pomenesc de 
Cezar în Epistola către Filipeni, la sfârşitul acestora, zicând: Închină-se vouă toți 
sfinţii şi mai ales cei din casa Cezarului. Darul Domnului nostru lisus Hristos 
cu voi toţi. Amin (4, 22-23). 


Ar Dr De De De de De Dr Dr De De e Dr De Dr De de De e de dr fr A A 


Xp XP XP IP 3 ID e e 30 IE 3 2 DE E E 30 30 IE 3 De DP E IE IE E IE XX 


A de 


x 
P 
Să 
x 
A 
x 
x 
X 
x 
x 
xp 
X 
x 
XA 
X 
XA 
X 
XP 
x 
P 
x 
x 
a 
x 


Ar de Dr dr drd Zr Ar Ar 


Sinaxar - Pomenirea soborului Sfinţilor măriţilor apostoli, cei şaptezeci la 
număr 

In această lună (ianuarie) , în ziua a patra, pomenirea soborului Sfinţilor 
măriților apostoli, cei şaptezeci la număr. 


Aceşti şaptezeci de apostoli, fiind aleşi de puterea dumnezeiască, au fost trimişi în 
toată lumea ca să smulgă pe oameni din înşelăciunea şi nebunia idolească, şi să-i 
întoarcă la cunoştinţa cinstirii de Dumnezeu. Pentru aceasta, toţi s-au nevoit în 
multe feluri şi chipuri pentru adevăr şi s-au mutat la Domnul, aşa cum se arată la 
pomenirea fiecăruia. 

Arhid. Ştefan Sfarghie - Sinaxar - Soborul sfinţilor 70 de apostoli; Sfânta 
cuvioasă Apolinaria 


Aceşti 70 de apostoli au fost aleşi de Domnul şi trimişi câte doi, înaintea Sa, în 
toate cetăţile şi locurile unde avea să meargă EI, zicându-le: „Secerişul este mult, 
dar lucrătorii sunt puţini; rugaţi deci pe Domnul secerişului să scoată lucrători la 


> 


secerişul Său” (Luca 10, 2). 


În capitolul al 10-lea din Evanghelia sa, Sfântul Luca istoriseşte cum au fost trimişi 
apostolii să vestească pe Hristos, ca nişte înaintemergători ai dreptei credinţe, fiind 
el însuşi unul dintre aceşti 70 de ucenici ai Domnului. Numele lor se află păstrate 
în Mineiul pe ianuarie, la ziua a patra. 


SR 5 e 


Astăzi pomenim şi pe Sfânta cuvioasă Apolinaria (470). De tânără a dorit fecioria 
şi se ruga lui Dumnezeu să rămână fecioară până la moarte. Luând slugi, slujnice, 
aur şi argint, a plecat la Ierusalim, unde, după ce s-a închinat la Locurile Sfinte, i-a 
eliberat pe robi şi a împărțit toate averile ei săracilor. 


Apoi, a plecat la Alexandria, unde s-a nevoit mulţi ani, după care a intrat într-un 
schit, spunând că este famen şi că se numeşte Dorotei. 


Aici, cuvioasa Apolinaria a vindecat-o pe sora ei, care era demonizată. După o vre- 
me, sora sa părea că este însărcinată, iar tatăl ei, Antemie, socotind că a rămas grea 
de la Dorotei, a trimis îndată călăreţi şi l-au adus înaintea sa. Atunci sfânta, arătând 
că este fiica lui Antemie, i-a făcut pe toţi să se minuneze şi să se înfricoşeze. 

După ce a trecut la cereştile locaşuri, s-a cunoscut de către monahi că este femeie, 
de care lucru toţi s-au înspăimântat şi s-au îndemnat să mulţumească Domnului. 


XP PP PP IP IP 3 II II II E E E XX 
Xp XP XP IP IP Ie A 0 E 30 IE 3 2 2 2 E E 30 30 30 3 2 DE DP E IE IE E IE XX 


Ar Dr De De Dr de De Dr De De De e Dr Dr dr De de De e de dr fr A A 


De De de De Ar De De De De De De Dr Dr De De De dr De Dr Dr de de de dr drd 


Xp PP IP IP ID 2 E 30 E 3 2 2 2 27 e 30 E IE IE 2 E DP XX 


Iulian Dumitraşcu - Calendar Ortodox - Soborul Sfinţilor 70 de apostoli 


Mântuitorul nostru lisus Hristos a avut 70 de ucenici, pe lângă cei 12 apostoli aleşi. 
Toţi aceşti ucenici ai Domnului s-au ostenit propovăduind cuvântul lui Hristos, 
îndurând chinuri şi prigoniri. 


Biserica îi cinsteşte, cântându-le astăzi: „Ceata ucenicilor lui Hristos, celor şapte- 
zeci, să o lăudăm dumnezeieşte credincioşii şi să o prăznuim. Că printr-înşii toţi 
ne-am învăţat a cinsti Treimea cea nedespărțită, că sunt luminătorii dumnezeieştii 
credinţe“. 


Referitor la cei 70 de ucenici, Eusebiu, episcopul Cezareei Palestinei, spune în car- 
tea sa cea dintâi (Istoria Bisericească), în cap. al 12-lea: “Numele fiecăruia din cei 
doisprezece apostoli ai lui Hristos din destul se încredinţează, din mărturiile 
Evangheliei, iar pentru cei şaptezeci de apostoli nici un catalog sigur nu se află 
undeva”. 


Dintre aceşti apostoli menţionăm: 


Sfântul Iacob, ruda Domnului, menţionat de Sfântul apostol Pavel, în epistola sa 
către Galateni: M-am suit în Ierusalim ca să văd pe Petru, iar pe altul din apostoli 
n-am văzut, decât numai pe lacob, fratele Domnului (|, 18-19). Acesta a fost 
primul episcop al Ierusalimului, pus de însuşi Domnul, pe care propovăduindu-L, 
evreii l-au dat jos de pe aripa bisericii şi cu pietre l-au rănit; apoi lovindu-l cu un 
lemn în cap, a trecut la Domnul. 

Sfântul Marcu evanghelistul, menţionat de Sfântul apostol Petru: Închină-se vouă 
Biserica cea adunată în Babilon şi Marcu, fiul meu (|, 5, 13). Acesta a fost aşezat 
episcop în Alexandria de acelaşi Sfânt Petru, unde fiind supus supliciilor şi-a dat 
duhul său. 


Sfântul Luca evanghelistul, menţionat de Sfântul apostol Pavel în epistola către 
Coloseni, zicând: Inchină-se vouă Luca, doctorul cel iubit (IV, 14). Acelaşi a scris 
şi Faptele Apostolilor; după multe osteneli, a suferit moarte martirică, în Teba 
Beoţiei. 


Sfântul Cleopa, fratele mai mic al dreptului Iosif logodnicul Fecioarei Maria, care, 
călătorind în Emaus cu Sfântul Luca (menţionat în Evanghelia sa), a văzut pe 
Domnul după Inviere; şi după o vreme, a suferit moarte martirică. 


Sfântul Simeon, rudenia Domnului, după Iacob, a fost al doilea episcop în leru- 
salim şi a fost şi el răstignit pentru Hristos. 


Sfântul Barnaba, cel numit astfel de apostoli, care mai înainte se numea osie, 
menţionat de către Sfântul Pavel, în epistola către Galateni, zicînd: M-am suit în 
Ierusalim cu Barnaba (II, 1). A fost episcop în Mediolan şi în insula Ciprului; a fost 
ucis cu pietre. 


Sfântul Filip, unul din cei şapte diaconi, care a botezat pe Simon vrăjitorul în 
Samaria şi pe famenul Candachiei; a fost episcop în Tralia Asiei. 


Sfântul Silvan, pe care Sfântul Petru, în scrisoarea sa cea sobornicească, îl pome- 
neşte astfel: Prin Silvan, credinciosul frate, precum mi se pare, puţin am scris vouă 
(|, 5, 12).Asemenea şi Sfântul Pavel, în a doua Epistolă către Corinteni, zice: Fiul 
lui Dumnezeu, lisus Hristos, care la voi prin noi S-a propovăduit de mine şi de 
Silvan. A fost episcop în Tesalonic. 


Sfântul Apolo, menţionat în Faptele Apostolilor: lar un iudeu anume Apolo, de 
neam din Alexandria, bărbat cuvântător, a venit în Efes, fiind puternic în Scripturi. 
Acesta era învăţat în calea Domnului şi, arzând cu Duhul, învăţa cu dinadinsul 
despre Domnul. Îl pomeneşte Sfântul Pavel în Epistola I către Corinteni (|, 3, 6): 
Eu am sădit, Apolo a udat, iar Dumnezeu a crescut. A fost episcop în Smirna, mai 
înainte de Sfântul Policarp. 


Enumerăm în cele ce urmează datele de prăznuire din cursul anului a unora dintre 
cei 70 de ucenici: 


Ar Dr De De Dr de De Dr De De De de Dr Dr Dr De de De e de dr fr A A 


Xp XP 2 IP IE ID e E 30 IE 3 2 2 2 E E 30 30 30 IE De DP E IE IE E IE XX 


De De de De Ar De De De De Dr De Dr Dr de De De dr De dr Dr dr de de dr dr d 


Xp XP XP XP 5 3 E E 30 E 3 2 2 2 2 e 30 50 IE IE 2 E E XX 


27 septembrie: Marcu, Aristarh şi Zinon; 

30 octombrie: Terţie, Marcu evanghelistul, lust şi Artema; 

31 octombrie: Stahie, Amplie, Urban, Narcis şi Apeles; 

5 noiembrie: Ermeu, Lin, Gaie, Filolog şi Patrova; 

10 noiembrie: Olimp, Rodion, Sosipatru, Erast şi Cvart; 

22 noiembrie: Filimon, Arhip, Onisim şi Apfia; 

8 decembrie: Sosten, Apolo, Chifa, Tihic, Epafrodit, Cezar şi Onisifor; 
8 aprilie: lrodion, Agav, Ruf, Flegon, Asincrit şi Ermis; 

28 aprilie: lason şi Sosipatru; 

11 iunie: Barnaba; 

28 iulie: Apostoli şi diaconi: Prohor, Nicanor, Timon şi Parmena; 
30 iulie: Sila, Silvan, Criscent, Epenetos şi Andronic. 


Tot astăzi, Biserica face pomenirea Sfântului cuvios Teoctist şi Sfintei cuvioase 
Apolinaria. 

Intru această zi, pomenirea prea cuvioasei Apolinaria, cea de la curte, care în 
chip bărbătesc s-a nevoit (470). 


Pururea pomenita Apolinaria a trăit pe vremea împăratului Leon cel mare (457- 
474), fiică a lui Antemie, care era rânduit de împărat să fie ocârmuitor Romei. 
Apolinaria covârşea cu frumuseţea şi cu înţelepciunea pe multe femei ale acelei 
vremi. Şi în tânăra vârstă a ei a dorit fecioria şi se ruga lui Dumnezeu, ziua şi 
noaptea, ca să-şi câştige dorinţa ei, adică să rămână fecioară până la moarte. 


Pentru aceasta s-a rugat de părinţii săi, să-i dea voie să se ducă la Ierusalim. ŞI, 
câştigându-şi voia şi luând, fericita, slugi şi slujnice, asemenea şi aur şi argint şi 
haine scumpe, s-a dus la sfânta cetate şi acolo le-a împărţit toate pe la săraci . 


lar, după ce s-a închinat Sfintelor Locuri, a slobozit pe robi şi pe roabe, oprind cu 
sine numai un bătrân şi un famen. Pe aceştia luându-i, a pornit să meargă la 
Alexandria. Şi, ajungând la un loc şes, a hotărât să stea acolo, ca să se odihnească 
puţin de osteneală căii. Şi, după ce oamenii săi au adormit, atunci de trei ori 
fericita, părăsind totul, a fugit, pe ascuns şi a intrat în lunca ce se afla acolo, unde a 
rămas mulţi ani, atâta încât pielea trupului ei s-a făcut vârtoasă, din cauza 
muşcăturilor ţânţarilor. Apoi, s-a dus la un schit, unde erau mulți sfinți părinți, 
spunând că este famen şi că se numeşte Dorotei. 


Iar cuviosul Macarie, ce se afla acolo, a primit-o pe ea şi i-a dat chilie, întru care 
închizându-se, de trei ori fericita se ruga lui Dumnezeu, ziua şi noaptea. 


Însă tatăl sau Antemie avea şi altă fiică, mult pătimind de duh necurat şi, pentru 
aceasta, a trimis-o la părinţii schitului, ca să o vindece; iar despre fiica lui, 
Apolinaria, a obosit căutând-o şi mai mult nu mai întreba de ea. Deci, părinții au 
trimis pe cea îndrăcită la sora ei, care se arăta că se numeşte Dorotei. Şi în puţine 
zile, tânăra bolnavă s-a slobozit de drac şi a fost trimisă de părinţi la tatăl ei, 
sănătoasă. Însă, după câtăva vreme, a început tânără a părea că ar fi însărcinată, iar 
tatăl ei, socotind că a rămas grea de la Dorotei, a trimis îndată călăreți grabnici şi |- 
au adus pe el înaintea sa. Atunci sfânta arătându-se prin oarecare semne, că este 
fiica lui Antemie, i-a făcut pe toţi să se minuneze şi să se înfricoşeze şi, mai ales, 
pentru minunea ce se făcuse chiar cu sora ei. După aceasta, rămânând puţine zile 
cu părinţii săi, s-a întors la chilia sa, fără să afle cineva de ceea ce se făcuse. 


lar, după sfârşitul ei, s-a cunoscut, de monahi, că este femeie, de care lucru toţi s- 
au înspăimântat şi s-au îndemnat să mulţumească lui Dumnezeu. 

Intru această zi, cuvânt din Limonar, despre minunea ce s-a făcut la copiii ce au 
slujit Sfânta Liturghie. 


De la cetatea ce se numeşte Teracus, ca la zece stadii, era un sat, anume Gonab. 
Deci, copiii satului acestuia păşteau oile şi, cum se întâmplă între copii, alergară să 
se joace, precum le este obiceiul. 


Iar, jucându-se ei, au zis: "Veniţi, cu adevărat, să facem şi să aducem jertfă şi să ne 
împărtăşim, precum şi preotul face în sfânta Biserică." Şi aceasta le-a plăcut 
tuturor. Şi şi-au pus lor, pe unul, în rânduială preoțească şi, pe alţi doi copii, cu 
rânduială de diaconi. 


Deci, au venit la o piatră, că lângă piatră se jucau şi pe piatră, ca pe un altar, au pus 
pâinile, iar într-un pahar de piatră, vinul. Încă şi înaintea adunării stăteau deoparte 
şi de alta ca nişte diaconi. Unii grăiau proscomidia, iar unii, cu brâiele, ca şi cu 
nişte orare încingându-se, umbreau, ca şi cu nişte ripide şi ziceau ecteniile. Iar cel 
ce se afla cu nume de preot ştia sfânta slujbă, de vreme ce era obicei ca în biserică 
copiii să stea înaintea preoţilor la sfintele adunări şi mai întâi, după cler, să se 
împărtăşească cu Sfintele Taine, ale lui Hristos, Dumnezeul nostru. Iar în anumite 
locuri, încă, era obiceiul de cântau copiii răspunsurile Sfintei Liturghii. Pentru 
aceea, erau copiii obişnuiţi cu slujba, ca cei ce auziseră cinstitele vosglasuri. 


Deci, după ce copiii au făcut toate după obiceiul bisericesc, mai înainte de a frânge 
pâinea şi mai înainte de a gusta dintr-însele, s-a pogorât foc din cer şi a mistuit 
toate cele ce erau înainte şi a ars piatra toată, încât n-a mai rămas nici locul pietrii 
aceleia pe care, adică, au jertfit. 


lar copiii, văzând ceea ce se făcuse, de frică, au căzut la pământ şi, cu puţin n-au 
murit, că nu se puteau mişca de la pământ. Şi nemergând ei acasă, la vremea în 
care aveau ei obiceiul să meargă, în spaimă zăcând întinşi la pământ, au ieşit 
părinţii lor din sat, ca să vadă pentru ce ei n-au venit la vremea rânduită. Și au 
aflat copiii zăcând la pământ şi nimeni dintre dânşii nu putea să grăiască. 


Deci, văzându-i mai mult morţi şi în mare primejdie, fiecare părinte şi-a dus acasă 
copilul şi se întrebau de pricina amorțirii lor şi nu puteau să afle. Şi măcar că de 
multe ori îi întrebau pe ei, până la noaptea următoare, n-au putut să dobândească 
răspuns. 

Dar, încet-încet, copii, aducându-și aminte, le-au spus lor toate câte se petrecuseră 
2) 

şi, luând la părinţii lor, au ieşit şi le-au arătat locul unde s-a făcut minunea aceea 

prea slăvită şi semnul focului ce se pogorâse din cer. 


Și, încredințându-se părinţii de aceasta, au mers în cetate şi au spus toate 
episcopului. lar acela s-a minunat de lucru ce i s-a vestit şi a ieşit la locul acela, 
împreună cu clerul său şi cercetând pe copii şi auzind de la dânşii ceea ce se făcuse 
şi semnul cerescului foc văzându-l, a dat slavă lui Dumnezeu. Şi pe copiii aceia, pe 
toţi, îndată 1-a trimis pentru o vreme, la mânăstire. Apoi, împodobind locul acela, a 
întemeiat acolo o mânăstire, iar deasupra, unde s-a pogorât focul punând altarul, a 
făcut biserică. 


Întru această zi, chemarea Sfântului loan Gură de Aur, pentru întâmpinarea 
Domnului la Iordan. 


Astăzi, se plineşte cuvântul cel ce s-a grăit prin proorocul Isaia, adică: "Să se 
veselească pustiul şi, ca şi crinul, să înflorească" şi foarte să tresalte pustiul 
Iordanului, văzând pe Hristos că vine la Iordan, ca să sfinţească firea apelor. 
Iordanul acum se umple de apă şi mulțimea poporului se adună la dânsul. Şi, iată, 
pe loan grăind cu mare glas, mustrând fapta cea rea a fățărniciilor şi zicând: "Fii de 
năpârcă, faceţi roade vrednice de pocăință, ca atunci când va intra în ape Cel ce 
botează cu foc şi cu Duh Sfânt şi când va fi mărturisit de Tatăl din cer şi când 
Duhul Sfânt Îl va arăta descoperit ca Fiu al Lui Dumnezeu, atunci cu mine 
împreună să credeţi în Acela şi împreună cu mine să-L proslăvim şi cu mine 
împreună, ca unui Dumnezeu, Lui să vă închinaţi. Căruia Se cuvine toată slava, 
cinstea şi închinăciunea, împreună cu Tatăl şi cu Duhul Sfânt, acum şi pururea şi în 
vecii vecilor ! Amin. 

Sfântul Nicolae Velimirovici - Proloagele de la Ohrida - Soborul Sfinţilor 
şaptezeci de apostoli ai Domnului 


> 
* 


N, 


lanuaric - lunie 


În afara celor doisprezece apostoli, Domnul a mai ales încă şaptezeci de apostoli 
mai mici, pe care i-a trimis să propovăduiască Evanghelia Sa: lar după aceasta, 
Domnul a mai ales alţi şaptezeci (şi doi), şi 1-a trimis câte doi, înaintea feţei Sale, 
în fiecare cetate şi loc, unde însuşi avea să vină. Şi zicea către ei: Secerişul este 
mult, dar lucrătorii Sunt puţini; rugaţi deci pe Domnul secerişului ca să scoată 
lucrători la secerişul Său. Mergeţi; iată, Eu vă trimit pe voi ca pe nişte miei în 
mijlocul lupilor. Nu purtaţi pungă, nici traistă, nici încălțăminte; şi pe nimeni Să 
nu Salutaţi pe cale. În orice casă veţi intra, întâi ziceţi: Pace casei acesteia (Luca 
10:1-5). 


Dar aşa cum unul dintre cei doisprezece, luda, L-a vândut pe Mântuitorul, aşa şi 
dintre cei şaptezeci s-au aflat unii care L-au părăsit, nu pentru a-L vinde, ci din 
cauza slăbiciunilor şi greutăților omeneşti. Şi de atunci mulţi dintre ucenicii Săi s- 
au dus înapoi şi nu mai umblau cu EI (loan, 6 : 66). 


Aşa cum locul lui luda s-a împlinit prin alegerea altui apostol, căci au pus [apo- 
stolii] înainte pe doi: Pe Iosif, numit Barsaba, zis şi lustus, şi pe Matia. Şi, rugân- 
du-se, au zis: Tu, Doamne, care cunoşti inimile tuturor, arată pe care din aceştia 
doi l-ai ales, Ca să ia locul acestei slujiri şi al apostoliei din care luda a căzut, ca 
să meargă în locul lui. Și au tras sorți, şi sorţul a căzut pe Matia, şi s-a socotit 

împreună cu cei unsprezece apostoli (Fapte Il: 23-26); aşa şi locurile acestor 
apostoli mai mici au fost umplute de alţii care au fost aleşi. 


Aceşti şaptezeci de apostoli mai mici au lucrat aceeaşi lucrare a vestirii Evan- 
gheliei ca şi cei doisprezece, fiind împreună-lucrători cu ei în răspândirea şi zidirea 
Bisericii lui Dumnezeu în lume. Ei au îndurat multe suferinţe şi uneltiri de la 
oameni şi de la diavoli, dar credinţa lor tare şi dragostea arzătoare pentru Domnul 
Cel înviat i-a făcut biruitori ai lumii şi moştenitori ai Împărăției Cerurilor. 

Cântare de laudă la Sfinţii şaptezeci de apostoli 


O, atleților ai Crucii, fiilor ai luminii, 

Voi vii sunteți şi acum, 

O, Copiilor ai veacului viitor, 

Căci precum Hristos, nici voi nu aţi murit, 
Ci trăiţi viaţa cea pururea nestricăcioasă. 


Stăpânul, Dătătorul Cununilor, v-a încununat şi pe voi 
Pentru Numele Său cel sfânt, 

căci L-aţi vestit cu putere 

În fața împăraților şi mai marilor acestei lumi, 

Și în faţa sălbaticilor voştri chinuitori. 


Pe Dumnezeu L-aţi slujit, iar lumea v-a răsplătit cu chinuri. 
Lui Hristos l-aţi urmat, 

O, dumnezeieştilor albine ale lui Hristos! 

Lumea o aţi umplut de dulceaţă, vasele aţi umplut! 


Sufletele le-aţi mângâiat, patimile aţi potolit, 
Cu dulceaţa Evangheliei viaţa o aţi îndulcilt, 
Cu mireasma lui Hristos pământul aţi cădit, 

O voi, sarea, lumina şi tămâia lumii. 


Șaptezeci de fraţi, cu unirea dragostei legaţi 
Precum ramurile unui Singur trunchi, în Hristos crescuţi. 


Șaptezeci de stele pe Soarele Hristos înconjurând 
împreună cu îngerii şi cu Preacurata 
In bucurie negrăită vă veseliți. 


O, biruitorilor ai acestui veac stricăcios, 
Sfinţilor apostoli, pe voi vă slăvim şi vouă vă mulțumim, 
Căci din sângele vostru dreptatea a înflorit. 

Orthodoxwiki — Apostol 


Chemarea celor 12 apostoli 


Apostolul este trimisul lui lisus Hristos pentru a propovădui Evanghelia şi adevărul 
despre Mesia, cel răstignit pentru mântuirea noastră. 


LE a Ul 


Cuvântul apostol provine din cuvântul grec anooroioc, însemnând "acela care este 
trimis". La origine este un termen militar, însemnând un atac produs de o forță 
militară, de obicei formată din câţiva soldaţi, împotriva unui inamic. În contextul 
creştin, apostolul se referă la ucenicii care răspândesc Evanghelia lui lisus Hristos. 


Cei 12 apostoli 

Soborul Sfinţilor 12 apostoli 


La început, Dumnezeu a chemat 12 ucenici în obştea Bisericii, dându-le misiunea 
de a propovădui adevărul. Potrivit Evangheliei, luda Iscarioteanul a fost unul dintre 
primii apostoli, dar odată cu lepădarea sa de credinţă şi moartea lui, a fost înlocuit 
de Apostolul Matia. Soborul Sfinţilor 12 apostoli este la 30 iunie. Numele apos- 
tolilor sunt enumerate la Matei 10,2, Marcu 3,14, Luca 6,12, Faptele Apostolilor 
1;13, 26. 


După înlocuirea lui luda Iscarioteanul, lista celor 12 apostoli este următoarea: 

» Simon, zis Petru - (29 iunie şi 16 ianuarie) răstignit pe cruce; 

> Andrei cel Întâi chemat - (30 noiembrie) fratele lui Petru; răstignit pe cruce; 

> Iacov (fiul lui Zevedei) - (30 aprilie) zis cel Mare; decapitat; 

> Ioan Teologul - (26 septembrie şi 8 mai) fratele lui Iacov (fiul lui Zevedei); 

> Filip - (14 noiembrie) răstignit pe cruce; 

> Bartolomeu - (11 iunie şi 25 august) zis şi Natanail; răstignit, jupuit şi 
decapitat 

> 'Toma - (6 octombrie) s-a săvârşit fiind pătruns cu cinci sulițe; 

> Matei - (16 noiembrie) zis şi Levi, fratele lui Iacov; ars de viu; 

> Iacov (fiul lui Alfeu) - (9 octombrie) răstignit pe cruce; 

> Iuda - (19 iunie) numit şi Levi, supranumit Tadeu, fratele lui Iacov, fratele 
Domnului; răstignit pe cruce; 

» Simon Zilotul - (10 mai) zis şi Canaanitul; răstignit pe cruce; 
»> Matia - (9 august) în locul lui luda Iscarioteanul; omorât cu pietre şi 
decapitat. 


Cântări ale celor 12 apostoli 


Troparul: Sfinţilor apostoli, rugaţi pe milostivul Dumnezeu ca să dea iertare de 
păcate sufletelor noastre. 


Condacul: Astăzi Hristos-Piatra cu bucurie proslăveşte piatra credinţei, pe uce- 
nicul cel ales, dimpreună cu Pavel şi toţi cei doisprezece. Prăznuind pomenirea lor, 
slăvim pe Cel ce pe ei i-a proslăvit! 


Cei 70 de apostoli 


Cei şaptezeci de apostoli sunt ucenicii aleşi de Dumnezeu (descriere în Luca 10,1- 
16) alături de cei doisprezece şi trimişi să predice. 


După o vreme, cei doisprezece apostoli au mai adăugat câţiva celor şaptezeci 
pentru a predica Evanghelia. Deşi în cele din urmă numărul lor a depăşit şaptezeci, 
toţi vor fi pomeniţi ca "cei şaptezeci de apostoli”. Aceşti şaptezeci de apostoli, 
fiind aleşi de puterea dumnezeiască, au fost trimişi în toată lumea ca să smulgă 
pe oameni din înşelăciunea şi nebunia idolească şi să-i întoarcă la cunoştinţa 
cinstirii de Dumnezeu. Pentru aceasta, toţi s-au nevoit în multe feluri şi chipuri 
pentru adevăr şi s-au mutat la Domnul aşa cum se arată la pomenirea fiecăruia. 

Soborul Sfinţilor măriţilor apostoli, cei şaptezeci la număr este la 4 ianuarie. 


Obştea apostolilor 


Este dificil de întocmit o listă completă şi exactă a celor şaptezeci apostoli. Vom 
aminti aici câteva nume: 


Listă a celor 70 de apostoli, după data de prăznuire 


» 22 noiembrie : Filimon, Arhip, Onisim şi Apfia - Aceştia au fost pe vremea 
împărăției lui Nero, fiind ucenici Sfântului Pavel, şi au mărturisit la Colose, 
oraşul Frigiei, aproape de Laodiceea. 

Făcând păgânii praznic Artemidei, în capiştea (templul) lor din Colose, sfinţii, cu 
alți creştini dimpreună, lăudau pe Dumnezeu în sfânta biserică. Retrăgându-se 
ceilalți, când au năvălit idolatrii, au rămas numai ei singuri cu Apfia, credincioasă 

fiind şi ea, dorind de mărturisirea lui Hristos. Deci, prinzându-i, i-au adus la 
Androcleu, mai-marele Efesului, şi au fost bătuţi de el, dar nesupunându-se a face 
jertfă la idolul ce se chema de dânşii Mina, i-au îngropat până la brâu şi aşa i-au 
ucis cu pietre, săgetaţi fiind întâi de copii mici cu săgețile. 


»> 5 noiembrie : Ermeu, Lin, Gaie, Filolog şi Patrova - Aceştia toţi erau din 
cei şaptezeci de ucenici ai lui Hristos. 

Și Patrova, de care aminteşte şi dumnezeiescul apostol Pavel în Epistola sa către 
Romani, a fost făcut episcop la Potiola, pe mulţi a botezat şi i-a adus la Hristos. lar 
Ermeu, de care aminteşte, de asemenea, Sfântul Pavel în Epistola către Romani, a 
fost făcut episcop filipenilor. lar Lin, după cum spune Apostolul Petru, a ajuns 
episcop al Romei celei mari. lar Gaie, de care iarăşi aminteşte Apostolul, a fost 
episcop Efesului, după Preasfântul Timotei. lar Filolog (şi de acesta aminteşte 
apostolul) a fost aşezat episcop la Sinope de Andrei cel Întâi chemat. Aceştia fiind 
episcopi în cetăţile arătate şi multe încercări şi necazuri suferind pentru cuvântul 
dreptei credinţe si pe mulţi învățând şi lui Hristos aducându-i, s-au săvârşit în 
Domnul. 


»> 10 noiembrie: Olimp, Rodion, Sosipatru, Erast şi Cvart - Aceştia au fost 
din cei şaptezeci. 

Olimp şi Rodion, urmând Sfântului apostol Petru, amândurora li s-au tăiat capetele, 
în cetatea Romei, de către Nero. lar Sosipatru, de care pomeneşte Sfântul Pavel în 
Epistola către Romani, fuind episcop la Iconiu, cu pace s-a săvârşit. Şi poate fiecine 
să afle că Apostolul Pavel pomeneşte de dânsul în multe locuri în Epistolele sale. 
Asemenea şi Erast, de care pomeneşte în Epistolă fericitul Pavel, fiind iconom al 
Bisericii din Ierusalim şi apoi episcop al Paneadei, cu pace s-a săvârşit. lar Cvart, 
fiind episcop al Beritului şi multe pătimind pentru dreapta credinţă şi pe mulţi elini 
spre Domnul întorcându-i, s-a săvârşit şi el cu pace. 


»> 8 decembrie: Sosten, Apolo, Chifa, Tihic, Epafrodit, Cezar şi Onisifor - 
Sosten, despre care pomeneşte Sfântul apostol Pavel, a fost episcopul Colofonei. 
Apolo, despre care pomeneşte acelaşi apostol, a fost al doilea episcop al Colofonei, 
după Sosten. Epafrodit, despre care pomeneşte tot apostolul, a fost episcop al 
Colonei. Onisifor a fost episcop al Cezareii. Toţi aceştia au vieţuit bine şi au 
păstorit cu cuvioşie poporul şi Bisericile încredințate lor. Îndurând multe încercări 
pentru Hristos, au fost ucişi de închinătorii la idoli şi şi-au dat Domnului sufletele 
lor. 


> 8 aprilie: lrodion, Agav, Ruf, Flegon, Asincrit şi Ermis - 

Dintre aceşti sfinţi apostoli, lrodion, de care pomeneşte marele apostol Pavel, a 
slujit tuturor Sfinţilor apostoli. După acestea a fost hirotonit de dânşii preot, apoi 
episcop al cetăţii Nea Patron, şi învățând pe mulţi păgâni şi întorcându-i la credinţa 
lui Hristos, fiind zavistuit de iudei, a pătimit multe. Că mergând la dânsul 
închinătorii la idoli, întâi l-au bătut foarte rău, şi i-au zdrobit gura cu pietre, apoi 
zdrobindu-i capul cu lemne, pe urmă l-au junghiat cu cuțitul. lar Agav, care a luat 
brâul sfântului Pavel, şi şi-a legat mâinile şi picioarele, atunci aşa a proorocit, 
zicând: acestea zice Duhul cel Sfânt: "Pe omul al cărui brâu este acesta, aşa îl vor 
lega în Ierusalim iudeii, şi-l vor bate cu răni, ceea ce s-a şi întâmplat, că nu numai 
l-au legat, ci au ispitit a-l şi omorî. Şi după aceea acest Agav a propovăduit în 
partea lumii ce i-a venit. lar Ruf, de care pomeneşte şi apostolul în Epistola către 
Romani, a fost făcut episcop cetăţii Tebei, care este în Grecia. Asemenea Flegon şi 
ceilalți propovăduiau pretutindenea în lume Evanghelia şi întorceau pe 
necredincioşi la credinţa cea adevărată. Aceştia dar fiind pedepsiţi în multe feluri, 
toţi întru o zi omorâţi de iudei şi de păgâni, întru Domnul s-au săvârşit. 


> 31 octombrie: Stahie, Amplie, Urban, Narcis şi Apeles - 

Dintre aceşti cinci Sfinţi apostoli Stahie a fost pus episcop al Vizantiei de către 
Apostolul Andrei, şi a zidit şi biserica în Arghiropol, la care se aduna nenumărată 
mulțime de creştini şi-i învăţa. Şi aşa vieţuind şaisprezece ani, cu pace a răposat. 
lar Sfântul Apeles ajungând episcop al Iracliei şi pe mulţi aducând la credinţa lui 
Hristos, a luat fericitul sfârşit. lar Sfinţii Amplie şi Urban, fiind făcuți şi ei 
episcopi, tot de acelaşi Apostol Andrei: Amplie cetăţii Odisopoleos, iar Urban 
Machedoniei, şi pentru mărturisirea în Hristos şi a idolilor surpare omorâţi fiind de 
iudei şi de elini şi-au dat fericitele lor suflete lui Dumnezeu. lar Narcis fiind făcut 
episcop al atenienilor şi în multe feluri fund chinuit, şi-a dat şi el sufletul lui 
Dumnezeu, pentru Care şi-a vărsat şi sângele cu osârdie. lar Aristobul, a fost 
hirotonit şi acesta păstor al oilor celor cuvântătoare şi pe Hristos tuturor 
propovăduindu-L, a luat fericitul sfârsit al ostenelilor sale celor multe. 


» 28 aprilie: Iason şi Sosipatru - [1] 

» 30 iunie: sinaxarul face menţiune şi de alţii decât cei 12 - [2] 

> 11 iunie: Barnaba - [3] 

»> 28 iulie: Apostoli şi diaconi: Prohor, Nicanor, Timon şi Parmena - [4] 

»> 30 iulie: Sila, Silvan, Criscent, Epenetos şi Andronic — 
Sila a mers la propovăduirea Evangheliei împreună cu fericitul Pavel şi nu după 
multă vreme a fost făcut episcop al Corintului. Acolo, mult ostenindu-se şi pe toţi 
întărindu-i în credinţa în Hristos, s-a mutat către Domnul. lar Silvan a fost făcut 
episcop al Tesalonicului; şi acesta, bine nevoindu-se, către Domnul s-a mutat; iar 
ceilalți, propovăduind în Carhidonia şi în Italia şi învățând de faţă în toată lumea 

cuvântul credinţei în Hristos, şi întorcând şi botezând pe mulți dintre păgâni, cu 
pace şi-au dat sufletele lui Dumnezeu. 


» 27 septembrie: Marcu, Aristarh şi Zinon — 
Marcu apostolul, care şi loan se cheamă (de care pomeneşte evanghelistul Luca în 
cartea Faptelor Apostolilor), hirotonindu-se de apostoli episcop Bivlei, s-a dovedit 
isteţ la lucrul evanghelicesc, şi aşa era de lipit şi iubit la Dumnezeu, încât de umbra 
lui se depărtau bolile. Însă s-a aflat şi alt apostol Aristarh între cei 70, de care a 
pomenit Apostolul în Epistola către Romani şi a fost episcop la Apamia Siriei. Alt 
loan "Acridomelitrofos" (adică se hrănea cu muguri şi cu miere) îmbrăcat cu cojoc, 
acela a fost Zinon legiuitorul, de care pomeneşte fericitul Pavel în Epistola către 
Romani, şi acesta a fost episcop în Diospol, care făcându-se locaş al Sfântului Duh 
şi propovăduind Evanghelia, a trecut către Domnul. 


> 10 septembrie: Apelie (Apelles), Luca (Luciu sau Luchie) şi Climent 
(Clement) — 
Alt Apelie a fost acesta, şi altul a fost cel ce a fost episcop la Iraclia Traciei. De 
acesta pomeneşte Pavel apostolul la Epistola către Romani (16, 10) că s-a făcut 
luminător Smirnei, şi fiind episcop al acestei cetăţi şi slujind lui Dumnezeu cu 
cuviinţă, către Dânsul a călătorit. De asemenea şi acest Luca, n-a fost evan- 
ghelistul, ci acela de care mărturiseşte fericitul Pavel în Epistola către Timotei că a 
fost arhiepiscop în Laodiceea Siriei şi, bine păstorind-o, s-a mutat către Domnul. 
lar unii zic că acesta este unul şi acelasi cu Luciu, pe care apostolul Pavel îl 
pomeneste în aceeasi epistolă către Romani (16, 21). lar Climent (Clement) acesta 
este cel de care pomeneşte apostolul Pavel în Epistola către Filipeni (4, 3) ca fiind 
"împreună-lucrător cu el". Sfântul apostol Climent a fost făcut episcop al Sardiei 
(sau Sardica, în Asia Mică) şi, purtând rănile lui Hristos pe trupul său, către 
Domnul a răposat. 


»> 7 septembrie: Evod şi Onisifor - [5] 

»> 30 octombrie: Tertie, Marcu, Lust, care se cheama şi Isus, şi Artema 
Aceşti Sfinți apostoli sunt din cei şaptezeci, luminaţi fiind în credinţa către 
Dumnezeu. Deci Terţie a fost al doilea episcop de Iconiu după Sosipatru şi a 
împlinit propovăduirea acestuia şi a înnoit pe toţi cei rămaşi cu Sfântul Botez 
(adică cei ce rămăseseră de la Sosipatru nebotezaţi), făcându-se făcător de minuni, 
a scris şi Epistola Sfântului Pavel către Romani. lar Marcu, nepotul de frate al lui 
Varnava de care pomeneşte apostolul Pavel în Epistolă, şi acesta a fost hirotonit 
episcop al Apoloniadei, risipind cu propovăduirea adevărului închinarea la idoli. 
lar lust, căruia şi Isus îi zic, a fost episcop în Elefterupolis, atrăgând pe toţi la 
cunostința adevărului cu cuvântul învăţăturii sale. lar Artema a fost episcop în 

Listra, împrăştiind toate vicleniile demonilor, ca un slujitor desăvârşit al lui 
Hristos. Deci aşa nevoindu-se aceşti patru Apostoli pentru dreapta credinţă şi 
căzând întru mari şi grele bântuieli, cu pace şi-au dat sufletele către Domnul. 
4 ianuarie: Maxim - este pomenit ca fiind unul din cei 70, în viaţa Sfintei 
Maria Magdalena. 


Lista alfabetică a celor 70 de apostoli 

Soborul Sfi ințţilor 70 de apostoli - Icoană se sec. XX, Mănăstirea Tihai 
Megara (Grecia) - Colecţia Sinaxar la Sfinţii zilei (icoanele litografiate se găsesc 
la Catedrala Mitropolitană din Iaşi) 

Acvila (13 februarie), 

Agav (8 aprilie), 

Ahaic, Alfeu, Amplia (31 octombrie), 

Anania (care l-a botezat pe Pavel), Andronic (30 iulie), 

Apelie (10 septembrie), 

Apfia (19 februarie), 

Apollo, Arhip (22 noiembrie), 

Aristarh (27 septembrie), 

Aristobul, Artema (30 octombrie), 

Asincrit (8 aprilie), 

Barnaba (căpetenia celor şaptezeci şi tovarăş al lui Pavel), Carp, Chesarie, 
Chifa, Clement (10 septembrie), 

Cleopa (care l-a întovărăşit pe Domnul către Emmaus), Crescent (30 iulie), 
Crisp, Cvadrat (21 septembrie), 

Cvart (10 noiembrie), 

Epafrodit, Epenet (30 iulie), 

Erast (10 noiembrie), 

Ermie, Ermis (episcop al Dalmației) (8 aprilie), 

Evod (7 septembrie), 

Filimon (22 noiembrie), 

Filip (unul din primii şapte diaconi), Filolog, Flegon, Fortunat, Gaie, Iacov 
(Fratele Domnului), Iason, lrodian (8 aprilie), 

Iunia, Lust (fratele Domnului) (30 octombrie), 

Lin, Luca Evanghelistul (tovarăş al lui Pavel şi autor al Evangheliei care îi 
poartă numele) (10 septembrie), 

Luchie, Marcu Evanghelistul (tovarăş al lui Pavel şi autor al Evangheliei 
care îi poartă numele) (30 octombrie), 

Narcis (31 octombrie), 

Natanail, Nicanor (unul din primii şapte diaconi) (28 iulie), 

Olimp (10 noiembrie), 

Onisifor (7 septembrie), 

Onisim (22 noiembrie), 

Parmena (unul din primii şapte diaconi) (28 iulie), 

Patrova, Priscila, Prohor (unul din primii şapte diaconi), Pudens, Rodion (10 
noiembrie), 

Ruf (8 aprilie), 

Sila (tovarăş al lui Pavel) (30 iulie), 

Silvan (30 iulie), 

— Simeon (27 aprilie), 

—  Sosipatru (10 noiembrie), 

—  Sostene, Stahie (31 octombrie), 

— Ştefan Întâiul-mucenic (unul din primii şapte diaconi), Tadeu (confundat 
uneori cu luda dintre cei doisprezece), 'Terpne, Tertie (30 octombrie), 

— Tihic, Timon (unul din primii şapte diaconi) (28 iulie), 

— Timotei (tovarăş al lui Pavel) (22 ianuarie), 

— Tit, Trofim, Urban (31 octombrie), Zaheu şi Zina. 


Cântările celor 70 apostoli 

Tropar: Sfinților şaptezeci de apostoli, rugaţi pe milostivul Dumnezeu să 
dăruiască iertare de greşeli sufletelor noastre. 

Condac: Să lăudăm astăzi dumnezeieşte şi să prăznuim, credincioşilor, ceata celor 
şaptezeci de ucenici ai lui Hristos, că printr-înşii toţi ne-am învăţat a cinsti Treimea 
cea nedespărţită; că ei sunt luminători ai dumnezeieştii credinţe. 


Alţi apostoli 
Pavel 


Apostolul Pavel (29 iunie) este numit şi el apostol, deşi nu a făcut parte dintre cei 
doisprezece sau cei şaptezeci. El se numeşte pe sine apostol pentru viziunea care a 
avut-o pe drumul Damascului, şi a fost cu timpul recunoscut ca atare de ceilalţi 
Apostoli. 


Sfântul Pavel împarte ziua de prăznuire obştească cu cei doisprezece mari apos- 
toli. EI a fost decapitat la Roma, în vremea domniei Împăratului Neron (Nero). 


Intocmai cu apostolii 


Unii sfinţi poartă epitetul de „întocmai cu apostolii” (în greacă, loonooTroioc), de 
obicei pentru însemnata lor lucrare de zidire a Bisericii, adică pentru a fi făcut o 
lucrare comparabilă cu cea a apostolilor, mai mult decât într-un singur neam / 


popor. 


Astfel, Sfânta Maria Magdalena (22 iulie) este socotită „întocmai cu apostolii”. La 
fel, Sfânta mare muceniţă Tecla, precum şi Sfinţii Impărați Constantin şi Elena. 


Apostoli ai unui neam 


Și alți sfinți misionari sunt numiţi apostoli, deşi nu ca titlu, ci mai curând ca epitet, 
de ex. "Apostol al Miazănopţii”. Însă unii socotesc acest obicei ca nefiind 
tradițional ortodox. Mai justificate sunt numirile de apostoli ai diferitelor 
"neamuri": 


— Apostol al Abissiniei: Sfântul Frumenţie 

— Apostol al Ardennilor: Sfântul Ubert, 656 — 727 

— Apostol al armenilor: Sfântul Grigorie Luminătorul, 256 — 331 
— Apostol al englezilor: Sfântul Augustin, adormit 604 

— Apostol al francilor: Sfântul Denis, secolul al 3-lea 

— Apostol al francilor: Sfântul Remigiu, cca. 437 — 533 

— Apostol al frisianilor: Sfântul Willbrord, 657 — 738 

— Apostol al galilor: Sfântul Irineu, 130 — 200 

— Apostol al galilor: Sfântul Martin de Tours, 338 —401 
— Apostol al germanilor: Sfântul Bonifatie, 680 — 755 

— Apostol al goților: Episcopul Ulfila 

— Apostol al Indiei: Sfântul Toma 

— Apostol al Irlandei: Sfântul Patrichie, 373 — 463 

— Apostol în Karantania: Episcopul Virghilie al Salzburgului, 745 — 784 
— Apostol al neamurilor: Sfântul Pavel 

— Apostol al Noricumului: Sfântul Severin 

— Apostol al Miazănopţii: Sfântul Ansgar, 801 — 864 

— Apostol al parţilor: Sfântul Toma 

— Apostol al picților: Sfântul Ninian, secolul al 5-lea 

— Apostol al României: Sfântul Andrei 

— Apostol al scoților: Sfântul Columba, 521 — 597 

— Apostol al slavilor: Sfântul Chiril, cca. 820 — 869 

— Apostol al slavilor: Sfântul Metodie 

— Apostol al Spaniei: Sfântul Iacov cel mare, m. 44 

— Apostol al Ungariei: Sfântul Anastasie, 954 - 1044 

Bucuraţi-vă, Sfinţilor apostoli, ucenici ai Domnului, aleşi ai Cerului şi 
propovăduitori ai Împărăției Cerurilor! 

